Bərdə rayon Tarix-Diyarşünaslıq Muzeyində “Beynəlxalq Muzeylər Günü” ilə bağlı tədbir\nTədbir Bərdə rayon Divanlı kənd Uşaq musiqi məktəbi tərəfindən hazırlanmış konsert proqramı ilə davam edib\nBərdə rayon Tarix-Diyarşünaslıq Muzeyində “Beynəlxalq Muzeylər Günü” ilə bağlı tədbir keçirilib. Tədbirdə giriş sözü ilə çıxış edən Bərdə Regional Mədəniyyət İdarəsinin rəisi Vəsilə Möhsümova bildirib ki, muzeylər milli özünəməxsusluğu nümayiş etdirən, milli-mənəvi dəyərləri toplayan, keçmişlə bağlı həqiqətləri təcəssüm etdirən, qoruyan və təbliğ edən mədəniyyət ocaqlarıdır. O, qeyd edib ki, ölkəmizdə muzey işinin, muzeyşünaslığın inkişafı ümummilli liderimiz Heydər Əliyevin adı ilə bağlıdır. Ulu öndər ötən əsrin 70-80-ci illərində Azərbaycanda yeni muzeylərin yaradılması, onların bazasının möhkəmləndirilməsi, muzey fondlarının zənginləşdirilməsi və ekspozisiyaların müasir şəkildə qurulması üçün mühüm tədbirlər həyata keçirmişdir. Həmin dövrdə Azərbaycanın 60-dək rayonunda tarix-diyarşünaslıq muzeyləri yaradılmışdır.\nAzərbaycan Respublikasının Prezidenti cənab İlham Əliyev tərəfindən bu sahədə uğurlu addımların atıldığını, mühüm işlərin həyata keçirildiyini diqqətə çatdıran regional idarənin rəisi vurğulayıb ki, dövlət başçısının bu istiqamətdə imzaladığı bir sıra sərəncam və fərmanlar muzey işinin hüquqi bazasının formalaşmasına və dünyanın nüfuzlu muzeyləri ilə əlaqələrin genişlənməsinə imkan yaratmışdır.\nAznews.az xəbər verir ki, regional idarə rəisi çıxışının sonunda muzeydə çalışan bütün muzey işçilərini təbrik edərək, onlara işlərində uğurlar arzulamışdır.\nTədbirdə çıxış edənlər qeyd edib ki, gənc nəslin muzeylərimizdə olması onların qədim və zəngin tariximiz və bu günümüz haqqında dərin biliklərə, geniş dünyagörüşünə malik olmasına, milli dəyərlərə, millimədəni və tarixi irsimizə məhəbbət ruhunda formalaşmasına xidmət edir.\nTədbir Bərdə rayon Divanlı kənd Uşaq musiqi məktəbi tərəfindən hazırlanmış konsert proqramı ilə davam edib.\nSonda muzeyin ekspoziyasına baxış keçirilib.


Nur-az.com - Bakıda daha bir partlayış; ölənlər var - Foto\nBakıda daha bir partlayış; ölənlər var - Foto\nBakının Xətai rayonunda "Radioquraşdırma" zavodunun yaxınlığındakı yanacaqdoldurma məntəqəsində partlayış baş verib.\nFHN- Dövlət Yanğından Mühafizə Xidmətindən verilən məlumata görə, hadisə yeraltı qaz çənində qaz sızması nəticəsində baş verib.\nMəlumata görə, partlayış nəticsində yanğın olmayıb.\nBakı şəhər Təcili və Təxirəsalınmaz Tibbi Yardım Stansiyasından Trenbd-ə bildiriblər ki, hadisə saat 16:20-da baş verib.\nHadisə yerinə Bakı şəhər Təcili və Təxirəsalınmaz Tibbi Yardım Stansiyasının (BŞTTTYS) həkim briqadaları cəlb olunub.\nŞahidlərinin verdiyi məlumata görə, partlayış nəticəsində 2 nəfər ölüb.\nMusavat.com-un hadisə yerində olan əməkdaşı Elşən Balaxanılının verdiyi məlumata görə, hadisə təmir işələri zamanı baş verib. YDM-də qaynaq işləri aparılarkən partlayış baş verib. Əməkdaşımız bildirir ki, hələlik rəsmi şəxslərdən heç kəs baş vermiş partlayışla bağlı açıqlama verməyib.\nNeyrocərrahiyyə xəstəxanasının baş həkimi Kabus Dadaşovdun dediyinə görə, bir nəfər yüngül xəsarət almış yaralı Həşim Turabov artıq evə buraxılıb. Onun sözlərinə görə, həlak olmuş şəxslərdən biri Həsrət İmamverdiyevin meyiti hazırda xəstəxanadadır, ancaq digər şəxsin cənazəsi hələ hadisə yerindədir.\nYDM-nin işçilərindən biri deyib ki, obyekt bir aydır işləmir. Yəni, partlayış benzindən baş verməyib. Ölənlərin ikisinin də fəhlə olduğu deyilir. Onlar yanacaqdoldurma məntəqəsinin yaxınlığında su borusu çəkirlərmiş.


Xəzər Bayramov — Vikipediya\n14 noyabr 1997\nQaravəlli, Ağcabədi rayonu, Azərbaycan\ntank heyətinin tuşlayıcısı\nXəzər Azad oğlu Bayramov (14 noyabr 1997; Qaravəlli, Ağcabədi rayonu, Azərbaycan — 2 oktyabr 2020; Füzuli rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.\nXəzər Bayramov 14 noyabr 1997-ci ildə Ağcabədi rayonunun Qaravəlli kəndində anadan olmuşdur. 2004-2015-ci illərdə Ağcabədi rayon Qaravəlli kənd tam orta məktəbində təhsil almışdır. Subay idi.\nXəzər Bayramov 2016-cı ildə Səfərbərlik və Hərbi Xidmətə Çağırış üzrə Dövlət Xidmətinin Ağcabədi rayon üzrə Hərbi Komissarlığı tərəfindən hərbi xidmətə çağırılmışdır. 2016-2018-ci illərdə Azərbaycan Silahlı Qüvvələrinin sıralarında müddətli həqiqi hərbi xidmət qulluqçusu olmuşdur. 2019-cu ildən müddətdən artıq həqiqi hərbi xidmət qulluqçusu idi. Tank heyətində xidmət edirdi.\nAzərbaycan Ordusunun əsgəri olan Xəzər Bayramov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində tuşlayıcı olaraq iştirak etmişdir. Füzulinin azad olunması uğrunda gedən döyüşlərdə vuruşmuşdur. Xəzər Bayramov 2 oktyabr 2020-ci ildə Füzuli rayonu istiqamətində döyüş tapşırığının yerinə yetirilməsi zamanı şəhid olmuşdur. Doğulduğu Ağcabədi rayonunun Qaravəlli kəndində dəfn olunmuşdur.\nAzərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Xəzər Bayramov ölümündən sonra "Vətən uğrunda" medalı ilə təltif edildi.\nAzərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Xəzər Bayramov ölümündən sonra "Füzulinin azad olunmasına görə" medalı ilə təltif edildi.\nAzərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Xəzər Bayramov ölümündən sonra "İgidliyə görə" medalı ilə təltif edildi.\nMənbə — "https://az.wikipedia.org/w/index.php?title=Xəzər_Bayramov&oldid=6452201"\nBu səhifə sonuncu dəfə 17 may 2022 20:59 tarixində redaktə edilib.


AzadlıqRadiosu-nun prezidenti: 'Tarix sürprizlərlə doludur...'\n2021, 20 Aprel, çərşənbə axşamı, Bakı vaxtı 14:38\nRFERL-in prezidenti Thomas Kent, 14Noy2017\nSon zamanlar dünyada demokratiyanın gələcəyi ilə bağlı ciddi pessimizm müşahidə olunmaqdadır.\n“2017-ci ildə demokratiya on illər ərzində ən ciddi böhranla üzləşib. Onun əsas prinsipləri – azad və ədalətli seçkilər, azlıqların hüquqları, mətbuat azadlığı və qanunun aliliyi bütün dünyada hücuma məruz qalıb", – Freedom House təşkilatının son hesabatında deyilir. Hesabatda bildirilir ki, dünyada azadlığın səviyyəsi artıq 12-ci ildir ki, ardıcıl düşür.\nAzadlıqRadiosu-nun prezidenti Thomas Kent-in “The American interest” portalında dərc olunmuş məqaləsində daha sonra oxuyuruq: “Bu günkü diktaturaların çoxunda ənənəvi mənzərəni müşahidə edirik: avtokratik rejimlər yoxsul, məyus xalqları idarə edir. Ancaq hazırda bəzi təhlilçilər daha çox həyəcan doğuran bir məqamı müşahidə edirlər: artıq diktaturalar əhalinin rifah halını yaxşılaşdıraraq hər hansı siyasi azadlıqlara imkan vermədən xalqın dəstəyini qazanırlar.\nBu müşahidə "tarixin sonu" ilə bağlı yeni qorxulara yol açıb: bəziləri dünyada demokratiya eksperimentinin pik nöqtəsinə çatdığını və hətta güclü demokratiyaya malik olduğunu düşünən ölkələrin belə onu itirə biləcəyinə inanır.\nAncaq tarix sürprizlərlə doludur. Hər dəfə bəşəriyyət gələcəyi aydın gördüyünü düşünəndə gözlənilməyən hadisələr baş verir. Silahlı münaqişələr, gözlənildiyi kimi, 1918-ci ildə bitmədi. Rusiya SSRİ-nin süqutundan sonra çoxlarının gözlədiyindən daha tez dirçələrək özünü dünya siyasətinin əsas oyunçusu kimi göstərməyə başladı. Çoxlarının çox şey gözlədiyi Ərəb Baharı Yaxın Şərqə demokratiya gətirmədi”.\nDEMOKRATİYA NİYƏ ZƏİFLƏYİR\nThomas Kent daha sonra yazır ki, insanlara mövcud olmuş bütün sistemlərdən daha çox azadlıq və rifah gətirən demokratiyanın nə zaman bərqərar olacağını proqnozlaşdırmaq asan olmaya bilər.\n“Azad Avropa Radiosu/Azadlıq Radiosu Sovet İttifaqının süqutunadək 40 il ərzində dəmir pərdə arxasındakı insanlar üçün kommunikasiya pəncərəsini açıq qoyub. Ancaq Sovet İttifaqının gücünə qeyd-şərtsiz inananların gözləntilərinə rəğmən o süqut etdi.\nBu gün bir çox avtoritar rejimlərin kənardan gələn ideyaların qarşısını almağa, ictimai nəzarət və izləməni gücləndirməyə çalışması maniya halını alıb. Bu isə onu göstərir ki, hətta onlar belə demokratiyanın sonu gəldiyinə inanmırlar. Onların Ərəb Baharı və İrandakı son nümayişlərdən çıxardığı əsas dərs nümayişçilərin məğlub olması deyil, bunun mütləq bir daha baş verəcəyidir.\nDemokratiyanın belə uzunmüddətli zəifləməsi iki əsas səbəbdən qaynaqlanır. Onlardan biri demokratik ölkələrdə yaşanan iqtisadi, ictimai və siyasi çətinliklərdir. Onlar vətəndaşları elə bir pessimizmə sürükləyib ki, artıq demokratik dəyərlər haqda söhbətlər onlara reallıqdan uzaq, təbliğat kimi görünür.\nİkinci səbəbsə qeyri-demokratik ölkələrin ilk baxışdan uğur qazanması, xüsusən də Çinin sürətlə artan iqtisadi nailiyyətləri və Rusiyanın hərbi və kiber gücünün artmasıdır”, – məqalədə deyilir.\n“Rusiya və Çindəki sistemlər davamlı repressiya tətbiq etmirlər. Burada vətəndaşlar hər gün gündəlik həyatlarını Sibirə və ya islah düşərgələrinə göndəriləcəklərindən qorxaraq yaşamırlar. Əksinə, Qərb təhlilçiləri bu sistemlərin yeni böyük sövdələşməyə əl atmasından narahatdırlar: rejim əhalinin vacib saydığı imkanları yaradır, əhali isə hər hansı siyasi imkanların olmamasını qəbul edir. Bu imkanlara sabitlik, milli qürurun yüksəldilməsi (doğru olsa da, olmasa da) və ən azı, ölkənin dominant etnik və sosial qruplarının rifahının yaxşılaşdırılması daxildir.\nBu rejimlərin hazırkı uğuru müsbət trend olmasa da, qarşısıalınmaz proses də deyil. Qərb demokratiyalarının hazırkı böhrandan nə zaman dirçələcəyini bilmək çətin olsa da, gözümüzün qarşısında avtoritar rejimlərə güclü təzyiq göstərə biləcək başqa trendlər yaranmaqdadır.\nBu trendlərdən birincisi kommunikasiyadır. Despotik elitaların istər ölkənin real durumu, istərsə də öz korrupsiya oyunları haqda məlumatları gizlətmək imkanları azalır. Onların vətəndaşların öz aralarında ünsiyyətə girməsini önləmək cəhdləri də çətinləşir.\nDoğrudur, bəzi rejimlər saytları bloklamaqla bu işin ustasına çevriliblər. Ancaq informasiya şəbəkələri o qədər sürətlə dəyişir ki, bu üsulu uzunmüddətli strategiya saymaq risklidir.\nBu gün bir neçə rejim AzadlıqRadiosu-nu həm radio, həm peyk, həm də internetdə bloklamağa çalışsa da, istədiyinə nail ola bilmir. Müasir dövrdə bütün kommunikasiya yollarını kəsmək Sizif işinə bənzəyir (qədim yunan mifologiyasına görə, allahlar Sizifi iri qaya parçasını dağın başına qaldırmağa məhkum etmişdilər)”, – Radionun prezidenti yazır.\nAzadlıqRadiosu-nun Bakı ofisi 2014-cü ilin dekabrında qapadılıb. Ötən il martın sonundan isə AzadlıqRadiosu daxil olmaqla, ölkədə bir neçə sayta giriş əngəllənib. Rabitə Nazirliyi əvvəlcə bundan xəbərsiz olduğunu bildirsə də, sonradan məhkəmədə üzə çıxdı ki, bu addım Baş Prokurorluğun müraciəti ilə atılıb.\nHələ AzadlıqRadiosu-nun saytının bloklanmasına gizli cəhdlər olarkən «Azad Avropa və Azadlıq Radioları» korporasiyasının prezidenti Tomas Kent bu addımı pisləmiş, bunu hakimiyyətdən sui-istifadə edərək AzadlıqRadiosu-nun Azərbaycanda yerli auditoriyaya müstəqil informasiya çatdırmasına mane olmaq cəhdi kimi qiymətləndirmişdi.


Xeberci.tv - ADNA terrorunda Eldar Mahmudov izi - İTTİHAM\nAna Səhifəyə getYazı ölçüsü :ADNA terrorunda Eldar Mahmudov izi - İTTİHAM\n“7 ili tamam olan ADNA terroru birbaşa Eldar Mahmudov və onun cinayətkar dəstəsilə əlaqəlidir”.\nCebhe.info xəbər verir ki, belə bir iddia ilə keçmiş Milli Təhlükəsizlik Nazirliyinin əməkdaşı, politoloq Ərəstun Oruclu çıxış edib.\nƏ.Oruclunun sözlərinə görə, terrorun təşkilində saxta ittiham olunaraq uzunmüddətli və ömürlük həbs cəzaları verilmiş günahsız gənclərə görə də məsuliyyət birbaşa onların və Bakı Ağır Cinayətlər Məhkəməsinin üzərinə düşür:\n“Üstündən illər, onilliklər keçsə də bu cinayət yenidən araşdırılmalı və terroru təşkil edənlərdən tutmuş saxta istintaq aparanlar və saxta məhkəmə hökmü çıxaranlaradək hamısı cinayət məsuliyyətinə cəlb olunmalıdır. Bu saxta cinayət işində imzası olan hər kəs qanun qarşısında cavab verməlidir. Lakin törətdiyi cinayətlərə rəğmən, keçmiş MTN-nin keçmiş rəhbərlərindən 20 nəfərədək həbsdə olmasına və bu qurumun yüzlərlə əməkdaşı işdən qovulmasına baxmayaraq, keçmiş nazir də, onun müavini də, nazirliyin baş istintaq idarəsinin rəisi də, xarici ölkələrin kəşfiyyat xidmətlərinə işləmiş bir neçə general da hələ azadlıqdadır.\nEldar Mahmudovun bu günədək həbs olunmamasının səbəbi olaraq, keçmiş nazirin guya ABŞ-dakı nüfuzlu yəhudi dairələri tərəfindən himayə olunması barədə yüksək hakimiyyət dairələrindən dövriyyəyə buraxılmış şaiyə də tamamilə əsassızdır. Eldar Mahmudov vaxtilə onun mənimsədiyi milyardlarla pulun bir hissəsinə şərik olmuş və hakimiyyətin siyasi qərarlarına ciddi təsiri olan şəxs tərəfindən himayə olunur”.Teqlər: Bu xəbər cəmi 1350 dəfə oxunuldu увеличение трафика на сайт


Əsas dərdi meydança olan kiçik "aslanlar"ın hədəfi » SportFM.Az - İdman xəbərləri\nKorner.az və Sportfm.az saytlarının "Uşaq futbolu: problemləri aradan necə qaldırmalı?" layihəsi çərçivəsində on səkkizinci yazısı.\nAzərbaycan Premyer Liqasında çıxış edən klublarda gənclər futbolunun inkişafı ilə bağlı mövzumuzu davam etdiririk. Bu dəfə ki, “dayanacaq” elitanın debütantı “Səbail”dir. Görək özü bu sahədə “gənc” olan klubda, hansı işlər görülür? Vaxtilə millimizin şərəfini qorumuş Cahangir Həsənzadə paytaxt komandasının gənclər futbolunun inkişafı proqramını həyata keçirməsinə nəzarət edir:”20 il öncə futbola başlamışam. Olub keçib. Nə olubsa, olub. Karyeramı bitirdikdən sonra “Mançester Yunayted” Uşaq Futbol Məktəbi”ndə çalışmışam. Məşqçi karyerama da orada başladım. Öz barəmdə çox danışmaq istəmirəm. Çünki nə desək, azdı. Görüləcək işlər çoxdu. “Səbail”dən mənə müraiət olundu. Yeni yaranmış komandadı. Onlara futbolun içindən çıxmış mütəxəssis lazım idi. Mən də təklifi qəbul etdim. “Səbail”in bu sahədə uğur qazanması üçün əlimdən gələni əsirgəməyəcəm. Görüşdük, təklifləri danışdıq və qəbul etdim. Bu qeyri-adi bir şey deyil və sıradan bir şey kimi qəbul edirəm. “Səbail” klubu yeri yaranıb və təməlimiz indi qoyulub. Ötən il komanda I Divizionda oynayırdı və orada uşaq liqaları yox idi. Premyer Liqaya gəldikdən sonra bütöv yaş qruplarında çempionatlar keçirilir və bu oyunları tənzimləyən bir şəxs kluba lazım oldu. Komanda rəhbərliyinə də məşqçilərlə bilavasitə ünsiyyətdə olan çalışdırıcı lazım idi. Hansısa işin nəticəsini görmək istəyiriksə, onun əvvəlindın planlar qurulmalıdı. Möhkəm təməl olmalıdı və o təməllərdən də biri bu proqramdı. Bir günə heç bir nəticəyə nail olmaq olmaz. Uşaq futbolunun inkişafı üçün proqramdan istifadə etmək mütləqdi. Bizim layihənin ilkin müddəti dörd illikdi. Komanda yeri yaranıb, infrastruktur sıfırdan qurulub. Hələ görüləcək işlərimiz çoxdu. Uşaq futbolunda inanmıram ki, hər hansısa qeyri-adi işlər görülür. Normalda Avropa və dünya təcrübəsində görülən işlərdi. Yəqin edirəm ki, bu digər klublarda da belədi. Şübhəsiz ki, hər klubun proqramında spesifik bəndlər ola bilər. Əsas məqsəd isə yaş qruplarından asılı olaraq uşaqların bacarıqlarının artırılmasıdı. O məqsədə nail olmaq üçün məşqçi heyəti ilə məsələnin texniki tərəfini tənzimləmək lazımdı".\nVeteran “çərçivə qoruyucusu” futbolsevərlər tərəfindən söz-söhbətə səbəb olan müddətlə bağlı da fikrini bildirməyi özünə borc bildi:”Düşünürəm ki, hər bir proqramın uzunmüddətli yaxud qısamüddətli olması, maliyyə ilə bağlıdı. Klubda maliyyə sarıdan problem yoxdursa, qısamüddətli proqramlar yersizdi. Gəlin açıq danışaq, bizim ən kişik yaş qrupumuz 11 yaşlılardı. Bir illik proqramın sonunda biz 11 yaşlılardan nə gözləyə bilərik? Ona görə də, bu universal proqram olmalıdı. İstənilən klubda işləyənlərin şəxsiyyətindən asılı olmayaraq vahid strategiya olmalıdı. Biz də sadəcə funksioner olaraq həmin işləri davam etdirməliyik. Məsələn, bu gün Cahangir burdadır, şübhəsiz ki, sabah başqa yerdə bilər. Ancaq vahid bir strategiya olarsa, kluba gələcək hər bir məşqçi və işçi ona uyğun hərəkət edəcək . Ola bilsin ki, səhvlər olacaq. Təbii haldı, ancaq bu səhvlərin üzərində işləmək çox vacibdir. Strategiyanı tez-tez dəyişmək doğru addım deyil. Belə olduqda uşaqların inkişafı da yaxşı olmayacaq. Ən birinci hədəfimiz odur ki, 17 və 19 yaşlılarımızın içərisindən yığma komandaya olan namizədlərin sayını çoxaldaq. Ən öncül məqsədimiz də budu və sözsüz ki, bu bir günün işi deyil. Zəhmət tələb edən işdi. Mövsümün sonuna bizim komandada dəyişikliyi görəcəyik. Gələcəkdə “Səbail” komandasının Premyer Liqada favoritlər sırasında olması üçün akademiyada təməli indidən qoymalıyıq. Yeni yaranan komandanın problemləri də çox olur. Əgər komanda bir günlük deyilsə, inkişaf olacaqsa, onun göstəricilərindən biri məşqçi heyətinin və ümumilikdə klubun gələcək planları, onların uzaqgörənliyi zəruridi. Bu il Premyer Liqada “Səbail” klubu o qədər də yaxşı strat götürmədi, buna baxmayaraq xallarımızın sayı çoxalacaq, o öz yerində. Amma klubun daha yaxşı oynaması üçün maddi-texiki baza yaxşılaşmalıdı. Bunun da əsas meyarı meydançalardı.İlin sonuna böyük ehtimalla bütün meydançalarımız hazır olacaq. Komandanın yaxşı çıxış etməsi üçün ambisiyalı məşqçi olmalıdı. Bu da önəmlidi. Bizdə bu cür məşqçi var – Samir Əliyev. Kifayət qədər ambisiyalı, cavan, enerjili və daim öyrənməyə çalışan mütəxəssidi. O da bizim üstünlüyümüzdü. Uşaqlar da ondan enerji alır və daha yaxşı oynamağa çalışır. Akademiya məşqçilərinə gəlincə, buraya gələn məşqçilərin bilik səviyyəsi birinci komandada olan məşqçi ilə ən azı eyni olmalıdı. Çünki uşaqlara bu yaşda nəyin öyrədilməsi çox vacibdi. Püxtələşmiş vatxda uşaqlar ancaq taktiki gedişlərdən bəhrələnəcək. Təməl texnika və futbol anlayışı uşaqlara erkən yaşlardan öyrədilməlidir. Belə olmasa, uçurum yaranacaq. Ona görə də məşqçi seçimlərinə çox fikir veririk, onların təhsilinə, məşq prosesinə nəzarət edirik. Onlar mütəmadi olaraq öz üzərində işlədikcə uşaqlar da böyüyür və sonda bizə lazım olan nəticəni verir – oyunçu yetişdirir. Əslində biz akademiyada gələcək üçün əsas komadandanın - “Səbail”in çempionluğunun təməlini qoyuruq. Yaş qrupları üzrə liqalarda isə bizim çempionluq kimi niyyətimiz yoxdu. Ola bilsin ki, növbəti il yetirmələrimizin bəziləri başqa klublarda oynayacaq. Bu bizi üzmür. Onlar harada inkişaf edəcəksə, orda olmalıdır. Biləcəyik ki, Azərbaycan futboluna kimisə qazandırmışıq. Bu da “Səbail”in uğuru olacaq. Ancaq hadisələri qabaqlamayaq. Əsas olan bizdə məşqçilərin təlimi və tədrisidi. Onların inkişaf etməsidir. Bunun üçün şəraitin yaxşılaşdırılmasına çalışacağıq. Məşqçilərin təyin olunmasında yaşadığımız mühüm problem var. Bu da onların məvacibidir. Məşqçilərin, düzgün işləyən mütəxəssislərin yüksək məbləğdə pul istəməsi normaldı, onların gəliri yaxşı olmalıdı. Əgər püxtələşmiş oyunçuya hansısa durumu başa salmaq üçün sizə 5-10 dəqiqə lazımdısa, aşağı yaş qruplarında bu belə deyil. Uşağa nə qədər çox deyilsə, o qədər yaxşıdı. Məşqçinin bütöv asudə vaxtını uşaqlar əlindən alır. Bu baxımdan düşünürəm ki, onlarım maddiyyatla bağlı şəxsi problemlərinin azlığı komanda rəhbərliyinə sərf edər. Çünki məşqçi tam gücü ilə diqqətini işinə cəlb edəcək, bu da heç şübhəsiz öz nəticəsini verəcək. Təbiidir ki, burada bəzi problemlər var: məşqçilərin öz biliyinə uyğun pul istəməməsi. Elə durumlarla da rastlaşmışıq. Çalışırıq ki, belə problemləri öz daxilimizdə həll edək. Amma yenə də, düşünürəm ki onların məvacibi azdı. Gələcəkdə onların lisenziyasına uyğun olaraq məvaciblər artırılacaq. Məşqçilərin də çatışmayan cəhəti öz üzərlərində işləməməsidir. Bəlkə də onlar buna macal tapa bilmirlər. Vəsait də yoxdu. Hər komanda bacardığı qədər öz məşqçilərinə kömək olmalıdı. Komanda olaraq biz işlər görürük. Onların kateqoriyalarda iştirakı qismən klub tərəfindən təmin olunur. Gələcəkdə də müəyyən seminarlar nəzərdə tutulub. Onların mövcud biliklərini aşkar etmək və daha yeni nəsə öyrədilməsi üçün bu seminarların keçirilməsi vacibdi. Təkcə futbolda deyil, hər sahədə kiçik problemlər olur. Onlar hər zaman var. Böyük işdə xırda problemlər olmur. Çünki bütün problemlər böyükdü və onların vaxtında öhdəsindən gəlməsək, onlar sonda böyüyüb ciddi başağırısı ola bilər. Futbolda olan reallığa qayıtsaq, komandada olan ən böyük problem meydançadır, onun örtüyüdü. Təbii ot örtüyü mütləqdi. İstəyərdim ki, uşaqlar süni örtükdən uzaq dursunlar və özlərini təbii ot örtüyünə öyrəşdirsinlər. Digər problem isə maliyyə ilə bağlıdı. Onlar da həll olunmayanda böyük fəsadlara yol açır. Amma ümumi olaraq, futbol üçün lazım olan hər bir şərait var. Məşqçilərin işinə mane olmuruq, onlar rahat işləyə bilərlər. Gələcəkdə gənclərdə “Səbail” adına inam olacaq, bunun üçün işləyirik. Əsas olan komanda uğrunda oynamaqdı”. Ardı var...


Ardıcıl tərcümə | Tərcüman Tərcümə Mərkəzi | Tercuman.az\nArdıcıl tərcümə daha çox istifadə olunan şifahi tərcümə növüdür. Ardıcıl tərcümədə dilmanc məruzəçinin söylədiyi müəyyən nitq parçasını əvvəlcə eşidir, məruzəçi susduqda isə həmin parçanı olduğu kimi digər dilə çevirir. Ardıcıl tərcümə zamanı adətən natiq 1-5 dəqiqədən bir(hər paraqrafın və ya fikrin sonunda) fasilə verir,mətnin tərcüməsi üçün şərait yaradır. Digər bir mənbədə göstərilir ki , nitq 15 dəqiqə çəkə bilər. Bu zaman mütərcim özü üçün qeydlər götürür. Tərcümə tarixində belə hallar da var ki natiq fasiləsiz olaraq bir saat danışır, sonra tərcümə üçün dilmanca üz tutur. Bəzi tərcüməçilərin məsləhətinə görə, yaddaş kifayət qədər yükləndikdə dilmanc məruzəçidən dayanmağı tələb edə bilər.\nArdıcıl tərcüməçi üçün ən vacib şərtlərdən biri də onun qeydgötürmə qabiliyyətidir. Çünki təfsilata zərər yetirmədən bütöv bir paraqrafı olduğu kimi yadda saxlamaq çox çətindir. Digər səciyyəvi cəhətlər qısamüddətli yaddaş, yaxşı təqdimat qabiliyyəti və inandırma bacarığıdır. İnsan bir dəqiqəyə bir neçə söz yadda saxlaya bilər, amma məsələ bir neçə sözü ardıcıllıqla yadda saxlayıb-saxlamamaqda deyil. Müəyyən bir parçanı fasiləsiz olaraq dinləyəndə insanın yaddaşı yüklənir. Əgər nitq parçasındakı əsas məqamlar qeydlər şəklində yazıya köçürülsə, sonra onlara baxılaraq tərcümə edilsə onda mütərcim yorulmur, eyni zamanda görülən iş də effektli olur.\nBu növ tərcümə əsasən görüşlər, danışıqlar, müzakirələr, məşğələ və təqdimatlar zamanı tərbiq olunur.\nArdıcıl tərcümə xidməti


Azərbaycan Universiteti tələbəsinin uğuru - Azərbaycan Universiteti\nAzərbaycan Universiteti tələbəsinin uğuru « Xəbər arxivi\nVəfa Axundova iki günlük beynəlxalq konfransın gənc tədqiqatçılar özəl bölməsində “Fonetik interferensiya” mövzusunda ingilis dilində hazırlanmış elmi məqalə ilə çıxış edib. Məqalə xarici dildə fonetik interferensiya problemlərinə həsr olunub. Tələbənin elmi rəhbəri filologiya elmləri namizədi, dosent Hüseyn Hüseynovdur. Vəfa Axundova sevincini saytımız ilə bölüşüb: “İlk dəfədir ki, tələbə elmi konfransında çıxış edirəm. Mən adətən universitetdə mədəni – kütləvi tədbirlərdə fəal iştirak edirəm. Özümü elmi sahədə də sınamaq istədim. Əslində ilk dəfədən yüksək nəticə gözləmirdim. Münsif müəllimlər həm ingilis dilində çıxışım, həm də məqalədə toxunulan məsələ ilə bağlı müsbət fikirlər səsləndirdilər. Bu da məni bu sahədə istiqamətlənməyə ruhlandırdı. Başda elmi rəhbərim Hüseyn müəllim olmaqla, bütün müəllimlərimə minnətdarlığımı bildirirəm”. İctimaiyyətlə əlaqələr şöbəsi08.05.2017


Azərbaycan-Ukrayna diplomatik əlaqələrinin 25 illiyinə həsr olunmuş konsert keçirilib – Boyukmillet.com\nHome » Dünya » Azərbaycan-Ukrayna diplomatik əlaqələrinin 25 illiyinə həsr olunmuş konsert keçirilib\nAzərbaycan-Ukrayna diplomatik əlaqələrinin 25 illiyinə həsr olunmuş konsert keçirilib\nTrend-in məlumatına görə, Azərbaycanla Ukraynanın dövlət himnlərinin sədaları altında başlayan dostluq gecəsində Ukraynanın tanınmış mədəniyyət və incəsənət xadimləri, Ali Radanın deputatları, Sumı vilayətinin rəsmi nümayəndələri, media təmsilçiləri, Azərbaycan səfirliyinin diplomatları və diasporumuzun fəalları iştirak ediblər.\nTədbirdə Azərbaycanla Ukrayna arasında bir çox sahələrlə yanaşı, diplomatik əlaqələrin 25 illik uğurlarından söz açan Azərbaycanın Xarkov şəhərindəki fəxri konsulu Əfqan Salmanov ikitərəflı strafeji münasibətlərin möhkəm əsaslar üzərində qurulmasında Ulu Öndər Heydər Əliyevin tarixi xidmətlərindən danışıb. Azərbaycan Prezidenti İlham Əliyevin ikitərəfli siyasi, iqtisadi, elmi, mədəni əlaqələrin daha da inkişaf etdirilməsinə xüsusi diqqət ayırdığını nəzərə çatdıran fəxri konsul dost və qardaş xalqlarımıza sülh və əmin-amanlıq, müstəqil dövlətlərimizə xoş və firavan gələcək arzulayıb.\nDostluq gecəsində çıxış edən Sumı Vilayətinin qubernatoru Nikolay Kloçko son illər Azərbaycanın Xarkov şəhərindəki fəxri konsuluğunun təşəbbüsü ilə ölkələrimiz arasında siyasi, iqtisadi, elmi, mədəni əlaqələrin yeni inkişaf mərhələsinə qədəm qoyduğunu vurğulayıb. O, Azərbaycanın Xarkov şəhərindəki fəxri konsulu Ə.Salmanovu Ukrayna Prezidenti Petro Poroşenkonun sərəncamına əsasən 3-cü dərəcəli “Dövlətə xidmət” ordeni ilə təltif olunması münasibətilə təbrik edərək, bununla bağlı çıxarılmış qərarı fəxri konsula təqdim edib.\nTədbirdə ölkələrimiz arasındakı siyasi-iqtisadi əlaqələrin inkişaf dinamikasından söz açan Azərbaycanın Ukraynadakı səfiri Azər Xudiyev beynəlxalq arenada hər iki dövlətin eyni mövqedən çıxış etmələrini müstəqillik tariximizin uğuru kimi dəyərləndirib. Son illər Azərbaycanın inkişaf edərək bölgədə lider, beynəlxalq arenada böyük nüfuz sahibinə çevrildiyini qeyd edən diplomat tarixin bütün dönəmlərində Azərbaycanla Ukraynanın bir-birilərinə maddi və mənəvi dəstək verdiyini bildirib.\nTədbirdə Milli məclisin sabiq deputatı Elton Məmmədov, Ukrayna parlamentinin deputatı Oleq Medunitsa və Birləşmiş Ukrayna Azərbaycanlıları Konqresinin sədri Rövşən Tağıyev çıxış edərək, ikitərəfli dostluq əlaqələrinin daha da inkişaf etdirilməsinin vacibliyindən danışıblar.\nSonra söz musiqiyə verilib. Gecədə Ukraynanın xalq artistlərii Qurban Abbasov, Pavel Zibrov, tanınmış səhnə ulduzlarından Vasili Bondarçuk, Anna Mariya bacıları və digər incəsənət ustalarının şən və həzin mahnıları, peşəkar rəqs ansambllarının rəngarəng çıxışları böyük alqışlarla qarşılanıb.\nPrevious Azərbaycanlı deputat Gürcüstan parlamentində milli azlıqların problemlərini qaldırıb\nNext Səməd Seyidov: “Xocalı faciəsi ilə bağlı qanun layihəsinin hazırlanması mühüm məsələdir”


Sahibkarlığın inkişafı Azərbaycanın ümumi inkişafının əsas şərtidir. Ona görə sahibkarlara maksimum sərbəstlik verilməlidir və verilir.\nSumqayıtda “Azərikimya” İstehsalat Birliyinin etilen-polietilen zavodunda yeni qurğuların işə salınması mərasimindəki nitqdən\nAzərbaycan Respublikası regionlarının sosial-iqtisadi inkişafı Dövlət proqramlarının icrasına həsr olunmuş konfransdakı giriş nitqindən\nDəfələrlə demişdim, bu gün də demək istəyirəm ki, mənim üçün özəl şirkətlə dövlət şirkəti arasında heç bir fərq yoxdur. Hər ikisi Azərbaycan şirkətidir, hər ikisi Azərbaycanda çalışır, Azərbaycan naminə çalışır. Ona görə özəl şirkətlərə, dövlət şirkətlərinə göstərilən diqqət eyni olmalıdır və hesab edirəm ki, biz buna nail oluruq.\n“Azərbaycan Respublikası regionlarının 2009-2013-cü illərdə sosial-iqtisadi inkişafı Dövlət Proqramı”nın icrasının dördüncü ilinin yekunlarına həsr olunmuş konfransdakı giriş nitqindən


'Bu mesaj əslində bizədir - Azərbaycana' - Politoloq\n"Bu mesaj əslində bizədir - Azərbaycana" - Politoloq\n"Sərkisyan Lələtəpənin itirilməsi ilə barışıbsa və daha çox hərbçisinin ölməsini istəməyərək əks-hücumdan vaz keçibsə, demək gələcəkdə başqa ərazilərin də itirilməsinə etiraz etməyəcək". "Yeniavaz.com" xəbər verir ki, bunu politoloq Elxan Şahinoğlu bildirib.\n"Ermənistan prezidenti Serj Sərkisyan Dağlıq Qarabağa son gəlişi zamanı diqqətçəkici açıqlama verib. O ötən ilin aprel döyüşləri zamanı itirdikləri yüksəkliyi (Lələtəpə yüksəkliyini nəzərdə tutur) geri qaytarmaq üçün əmr verməməsinin səbəbini belə izah edib: "İki seçimim var idi. Birinci seçim - yüksəkliyi geri qaytarmaq üçün əks-hücuma keçmək əmri verməli idim, ancaq bu halda ən azı yenə 100 nəfər itirə bilərdik. İkinci seçim - hərbçilərimin sağ qalması üçün yüksəkliyin itirilməsiylə barışmalı idim. Ancaq güclü siyasətçi ikinci seçimə üstlük verərdi və mən də belə etdim. İnsan həyatını ancaq güclü siyasətçi qoruya bilər".\nPolitoloqun sözlərinə görə, bu açıqlamadan iki nəticə çıxır: "Birincisi, Serj Sərkisyan etiraf edir ki, Dağlıq Qarabağdakı döyüş əməliyyatlarına birbaşa özü rəhbərlik edir və əmrləri o verir. Demək cəbhə bölgəsində təxribatlara da elə özü başçılıq edir. İkincisi, Sərkisyan Lələtəpənin itirilməsi ilə barışıbsa və daha çox hərbçisinin ölməsini istəməyərək əks-hücumdan vaz keçibsə, demək gələcəkdə başqa ərazilərin də itirilməsinə etiraz etməyəcək. Bu mesaj əslində bizədir".\nPolitoloq bir maraqlı məqama da toxunub: "ATƏT-in Minsk Qrupu həmsədrləri bu gün İrəvanda rəsmi görüşlər keçiriblər. Həmsədrlər Ermənistan prezidentini və xarici işlər nazirini Bakıdakı görüşlərinin nəticələri barədə məlumatlandırıblar. Elə bil ki, bu həmsədrlər münaqişənin həlli ilə deyil, ordan bura, burdan ora xəbər daşımaqla məşğuldurlar.\nHəmsədrlərin qısa zaman kəsiyində Bakıya və İrəvana səfərlərinin yeganə məqsədi aprel ayının sakit keçməsinə nail olmaqdır. Çünkü rəsmi İrəvan kimi həmsədrlər də düşünür ki, aprel döyüşlərinin bir illiyində Azərbaycan ordusu yenidən hərbi əməliyyat həyata keçirə bilər. Ancaq həmsədrlər savaş təhlükəsindən əvvəl aprelin 2-də Ermənistanda parlament seçkisinin nəticələri ilə tanış olmalıdırlar. “Ermənistanda seçki günü və sonrası nə baş verəcək” sualı “apreldə cəbhə bölgəsində yenidən toqquşmalar olacaqmı” sualı qədər aktualdır".


Uşaq və yeniyetmələrdə psixoterapiyanın önəmi | PCC blog\nUşaqlıq və yetkinlik dövründə yaşanan psixiatrik və psixoloji problemlərdə lazımlı vəziyyətlərdə uşaq-yeniyetmə psixoloq yardımı çox əhəmiyyətlidir. Yeniyetməni anlamanın, yeniyetmə valideyn əlaqəsinin sağlıklı olması üçün önəmli faktordur. Amma yeniyetməlik dönəmində yaşananlar yeniyetmə üçün nə qədər çətindir. Təəssüf ki, valideyn üçün də çətindir. Ana-ata üçün də artıq bəzi şeylər dəyişdirmişdir. Kiçik uşaqları artıq böyümüş və öz ayaqları üzərində durabilmə, evdən ayrılma öz yuvasını və həyatını qurma yolunda böyük addımlar atmağa başlamışdır. Bundan sonra uşaqlarıyla əlaqələrində köhnə metodlar işə yaramayacaqdır və bir şeylərin dəyişmə zamanı gəlmişdir. Yeniyetmələrin bu formalaşma dönəmini sağlam bir şəkildə qarşılamalı və fərqində olmadan da olsa onların böyüməsi formalaşmasını əngəlləyəcək, onlara bağlı hala gətirəcək ya da uzaqlaşmasına səbəb olacaq davranışlar etməməlidir. Yeniyetmələrlə sağlam əlaqələr qurulmasına diqqət edilməlidir. Ana-ata münasibəti hansı yaşda olursa olsun uşaqlar üçün model təşkil etməlidir. Sevgi və hörmətə bağlı bir münasibət içərisində olan valideynlərin usaqlarında da sağlam münasibətlər qurmağı öyrənəcəklər. Yeniyetməni dinləmirsinizsə və hörmət göstərmirsinizsə, yeniyetmə də sizi dinləməyəcək. Ana-ataların sıxlıqla etdikləri, dinləməkdən və uşağın nə deməyə çalışdığını anlamaqdan çox, öz bildikləri doğruları onlara izah etməyə və istiqamətləndirməyə çalışmalarıdır. Bu şəkildə bir yanaşma yeniyetmədə anlaşılmadığı duyğusunu yaradacaq və qarşısındakı nə qədər doğru söyləsə də söyləsin dinləməməsinə qarşı çıxmasına və ya bundan sonra valideynlə bir şeyini paylaşmamasına səbəb olacaq. Tam tərsinə öncə onu anlamağa çalışmak, elədiyi bir xəta varsa bu nöqtəyə necə gəlindiyinə özünü ifadə etməsini təşkil edəcək bir mühit yaradılmalıdır. Dürüstlük çox əhəmiyyətlidir. Yeniyetmələr səmimiyyət və dürüstlük mövzusunda çox həssasdır. Heç bir yeniyetmə səmimi tapmadığı bir adama özünü çıxarmayacaq. Yeniyetmələr üçün gizlilik çox önəmlidir. Otaqlarının ayrı olması, qapıları döyülmədən içəri girilməməsi çox vacibdir. Bu qaydalar pozulduqda çox aqressiv olurlar. Bütün bunlara hörmət göstərilməsi (qaydalara) yeniyetməylə valideyn münasibətində hörmət və güvəni artırır. İçlərinə qapanmaq əvəzinə daha açıq, daha dürüst olurar. Valideynlərə düşən vəzifə gənckərin bu dövrünün yaşadıqlarının keçici bir dönəm olmasını görmək və soyuqqanlı yanaşmaqdır. Bu dövr keçicidir. Həm yeniyetmələr üçün həm də valideynlər üçün sancılı olması gözlənilən və təbii bir durumdur.\nYeniyetməlik böhranı problemi “Ümumi psixoterapiya” kursu


İş adamı özünü Roza Zərgəlinin qızının gözləri qarşısında öldürüb - TƏFƏRRÜAT\n23 Dekabr 2020, 13:08\nBir ay əvvəl Bakıda intihar edən iş adamı ilə bağlı sensasion təfərrüatlar üzə çıxıb. Criminal.az xəbər verir ki, bir aydan artıq vaxt keçməsinə baxmayaraq, 36 yaşlı iş adamının intihar səbəbi hələlik açıqlanmasa da, onun tanınmış müğənni Roza Zərgərlinin qızı ilə sevgi münasibətləri olduğu iddia olunur.\nƏldə etdiyimiz məlumata görə, hətta müğənninin qızı Bənovşə Allahverdiyevaya Ramin Əliyev məşhur yaşayış komplekslərinin birindən ev alımış. İddialara görə, intihar edən şəxsin sahib olduğu "Kəlam MTK” tikinti şirkəti ona qayınatası tərəfindən hədiyyə edilib. Bu münasibətdən xəbər tutan R. Əliyevin qayınatası onun əlindən bütün var-dövlətini, həmçinin sevgilisinə verdiyi evi də alıb. Bundan sonra B.Allahverdiyeva ilə aralarında soyuqluq yaranıb. İddia olunur ki, məhz buna görə R.Əliyev silahla sevgilisinin qarşısına çıxıb və özünü öldürəcəyini deyib. Bu zaman atəş açılıb və R.Əliyev dünyasını dəyişib.\nNəsimi rayon Prokurorluğu istintaq sirri olduğunu əsas gətirərək iddialara aydınlıq gətirmədi. Roza Zərgərli və qızı Bənövşə də Criminal.az saytının onlara ünvanladığı suallara cavab verməkdən imtina edib. R.Zərgərlinin şəxsi "Whatsapp"nömrəsinə göndərilən suallara özünü müğənninin köməkçisi kimi təqdim edən şəxs tərəfindən verdiyi cavabı olduğu kimi təqdim edirik:\n"Mən Roza Zərgərlinin nümayəndəsi kimi sizə istədiyimi yaza bilmərəm, yalnız informasiya verə bilərəm. Amma niyyətiniz aydındır, lakin müzakirəsi səlahətimdə deyil. Roza Zərgərli kimə intervyu verib verməməyini, özü qərar vermir. Sənəti və biznes tərəfi tam olaraq Boomerang Label şirkətinə aiddir(məhsusdur). Bilmirsizsə əgər. Ona görə növbənizi gözləyəcəksiniz, və sizinlə sabah əlaqə saxlanılacaq və lazımlı informasiya veriləcək. Siz, hal hazırda danışıqda, qarşınızdaki(məni) insanı sıxmaq və kalabalık yaratmaq niyyətindəsiniz,(şəxsi fikrimdi) o üzdən sizə bir daha deirəm, mənim işim sadəcə informasiya çatdırmaqdı. Sabah sizinlə əlaqə saxlanılacaq" ********\n"Dediyim kimi niyyətiniz bəllidir, sizinlə nəsə müzakirə etməyə səlahətimdə deil. Amma hər bir sözünüzü rəhbərliyə çatdırmaq bir başa işimdir. Sabah növbəniz çatanda sizinlə əlaqə saxlanılacaq. Təşəkkür edirəm".\nHərbçilərimiz minaya düşdü, biri polkovnik-leytenantdır\nXocavənddə erməni hücumu: 6 diversant məhv edildi


İdman dırmanması üzrə “Gömrükçü”nün açıq birinciliyi və çempionatı keçiriləcək - Olimpiya Idman NövləriOlimpiya Idman Növləri\nİdman dırmanması üzrə “Gömrükçü”nün açıq birinciliyi və çempionatı keçiriləcək\n25 avqust 2017 / 10:57 Baxış sayı: 400\nAzərbaycan Hava və Ekstremal İdman Növləri Federasiyası, eləcə də “Gömrükçü” İdman Klubunun təşkilatçılığı ilə “ClimBaku” Dırmanma Mərkəzində yeniyetmə, gənclər və böyüklər arasında açıq birincilik və çempionatı keçiriləcək. Allsport.az saytı xəbər verir ki, avqustun 26-27-də yeniyetmə və gənclər, sentyabrın 9-10-da isə ustalar mübarizə aparacaqlar.\nYeniyetmə və gənclər çətinlik növündə, böyükyaşlı idmançılar isə boldrinq və sürət növlərində bacarıqlarını nümayiş etdirəcəklər. Yarışda “Gömrükçü” İK ilə yanaşı “Qərb Universiteti” İK, “Qafqaz”İK, “Ekosport” İK, FHN İSK, “Kyanite”İK, “Şəki AMA”İK, “Salavat” İK (Qusar), “Tornado” İK, “Gilavar” İdman Klubundan ümumilikdə 70-dək idmançı qüvvəsini sınayacaq.\nQeyd edək ki, “Gömrükçü” İdman Klubunu bu yarışda hər üç yaş qrupu üzrə 24 idmançı təmsil edəcək. Yarışın açılış mərasimi avqustun 26-sı saat 17:00-da “ClimBaku” Dırmanma Mərkəzində keçiriləcək.


“Zəngəzur dəhlizi ilə bağlı yekun qərar bu həftə açıqlana bilər” - Siyasi şərhçi - Alp.Az\nQeyd edək ki, Soçi görüşündən sonra Aşqabada – İqtisadi Əməkdaşlıq Təşkilatı dövlət başçılarının görüşünə gedən Azərbaycan Prezidenti İlham Əliyev Zəngəzur dəhlizinin yalnız Cənubi Qafqaz deyil, Mərkəzi Asiya regionu üçün da dividentlər gətirəcəyini bəyan edib. Noyabrın 28-də Aşqabadda Azərbaycan Prezidenti İlham Əliyevin İran prezidenti Seyid İbrahim Rəisi ilə görüşü olub. Görüşlə bağlı yayılan rəsmi məlumatdan aydın olur ki, prezidentlər Zəngəzur dəhlizini müzakirə ediblər. Söhbət zamanı Azərbaycan ilə İran arasında Şimal-Cənub nəqliyyat dəhlizi, həmçinin Zəngəzur nəqliyyat dəhlizi çərçivəsində əməkdaşlıq məsələləri müzakirə olunub. Zəngəzur dəhlizinin reallaşması nəticəsində İranın da bundan faydalanacağı və bu nəqliyyat qovşağından istifadə edə biləcəyi imkanları vurğulanıb.\nMümkündür ki, liderlər Soçidə kommunikasiyanın qrafiki üzrə müzakirə aparıblar, çünki bu istiqamətdə əsas atılacaq addım da budur: məhz bunun təsdiqindən sonra nəqliyyat dəhlizlərinin açılması üzrə işlər başlanmalıdır və bununla həm də Zəngəzur dəhlizinin Ermənistan ərazisindən keçən hissəsində yolun tikintisinə nə vaxt start veriləcəyi bəlli olacaq”.\n“Soçidə bununla bağlı razılaşma əldə olunub, lakin niyə yekun sənədə daxil edilməyib”? sualına gəlincə, A.Nərimanlının fikrincə, görüşə gəlməzdən öncə “böyük danışan” və “imkan verməyəcəyini” deyən Paşinyanın ölkəsində “linç edilməsi” nəzərə alınıb: “Hətta istisna deyil ki, Zəngəzur dəhlizinin istifadəyə veriləcəyinə qədər olan müddətdə İrəvan öz mövqeyində ”dayanacaq”. Müəyyən məsələləri tam razılaşdırmağa ehtiyac var: bu, əsasən texniki məsələlərdir; Paşinyanın müavini, İşçi Qrupunun üzvü Mqer Qriqoryanın ötən həftə “ortaq məxrəcə gəlinib, lakin texniki məsələlərlə bağlı bir neçə variant var, hansı variantın işləyəcəyi ilə bağlı yekun razılaşma yoxdur” açıqlaması da bunu deməyə əsas verir.\nİşçi Qrupu nə vaxt toplanacaq? Rusiya XİN-in sözçüsü Martiya Zaxarova noyabrın 3-də bildirmişdi ki, üçtərəfli İşçi Qrupunun noyabrın 29-da – bu gün (dünən-red.) toplanması nəzərdə tutulur. Zaxarovanın açıqlamasından sonra toplantı ilə bağlı ikinci bir açıqlama olmayıb, lakin bu həftə (bu gün olmaya da bilər) görüşəcəkləri bəllidir. Fors-major situasiya olmasa, üçtərəfli İşçi Qrupu bu həftə Soçi görüşündə kommunikasiyanın bərpası ilə bağlı açıqlanmayan razılaşmaları açıqlayacaq və bunun qrafiklə bağlı olacağı ehtimalı yüksəkdir. Prezident İlham Əliyevin Soçi görüşündən bir gün sonra – Aşqabad Zirvəsində “Zəngəzur dəhlizi reallığa çevrilir” sözləri və İƏT ölkələrini dəhlizdən istifadəyə dəvət etməsi də təsadüfi deyil”.“Yeni Müsavat”\nTürkiyə və Rusiyanın regional nüfuz savaşı: Kreml Ermənistanın blokadada qalmasına çalışır\n29.12.2021 - 20:09\nBu gün Türkiyəni Qafqaza birləşdirən yeni tunel açılır\nTürkiyə Prezident Administrasiyasının rəsmisi Qarabağdakı erməni cinayətlərindən danışdı


[b]Çempionlar Liqası: Azərbaycan klublarının rəqibləri dəqiqləşdi[/b]\nÇempionlar Liqası: Azərbaycan klublarının rəqibləri dəqiqləşdi\nQadın voleybolçular arasında Çempionlar Liqasının bütün qruplarının tərkibi müəyyənləşib. Apasport.az saytının məlumatına görə, III təsnifat mərhələsindən sonra mübarizəni davam etdirəcək 4 klubun adına aydınlıq gəlib.\nBunlar “Əczaçıbaşı” (Türkiyə), “Dabrova Qornitsa” (Polşa), “Modena” (İtaliya) və “Dinamo” (Krasnodar, Rusiya) klublarıdı. İlk 3 komanda birinci matçda olduğu kimi, yenə qalib gəldiyi halda, şimal qonşularımızın təmsilçisi 2 oyunun fərqinə görə mərhələ adlayıb.\nBu klublardan ikisi isə Azərbaycan klublarına rəqib olub. Belə ki, “Dabrova Qornitsa” Super Liqanın qalibi “Azərreyl”, həmçinin “Sen-Rafael” (Fransa) və “Fənərbaxça” (Türkiyə) ilə mübarizəni C qrupunda davam etdirəcək.\nVitse-çempion “Telekom”a isə İtaliyanın “Modena” klubu rəqib olub. İtaliya təmsilçisi Bakı klubu, həmçinin “Ximik” (Polşa) və “Konegliano” (İtaliya) ilə qarşılaşmaq hüququ qazanıb.\nIII təsnifat mərhələsi, cavab oyunları\n“Əczaçıbaşı” (Türkiyə) – “Minçanka” (Belarus) – 3:0 (25:14, 28:26, 25:19)\n“Dabrova Qornitsa” (Polşa) – “Agel” (Çexiya) – 3:1 (25:19; 23:25; 25:19; 26:24)\n“Kann” (Fransa) – “Modena” (İtaliya) – 1:3 (24:26; 26:28; 25:23; 9:25)\n“Dinamo” (Krasnodar, Rusiya) – “Vizura” (Serbiya) – 3:0 (25:23; 25:18; 25:18)\nBeləliklə, qrupla belə formalaşıb:\nA qrupu: “Ximik” (Polşa), “Konegliano” (İtaliya), “Telekom” (Azərbaycan), “Modena” (İtaliya)\nB qrupu: “Dinamo” (Moskva, Rusiya), “Volero” (İsveçrə), “Alba” (Rumıniya), “Dinamo” (Krasnodar, Rusiya)\nC qrupu: “Azərreyl” (Azərbaycan), “Sen-Rafael” (Fransa), “Fənərbaxça” (Türkiyə), “Dabrova Qornitsa” (Polşa)\nD qrupu: “VakıfBank” (Türkiyə), “Dresdner” (Almaniya), “Uralochka” (Rusiya), “Əczaçıbaşı” (Türkiyə)


Abbas Abbasova "AzerRos" zərbəsi - TƏFƏRRÜAT\n11:52 19 Yanvar 2015\n“Milyarderlər İttifaqı”nı sıradan çıxarmaq yönündə Bakının mühüm uğuru; Təşkilatın növbədənkənar qurultayında onun sədri olduğu Ağsaqqallar Şurası ləğv edildi, ünvanına kəskin ittihamlar səsləndi: “O, qurumu intriqa yuvasına çevirmişdi...”; RATİ üzvünün adamı – “AzerRos” prezidenti Asif Məhərrəmov da ağır danlaq yiyəsi edilərək rəhbərlikdən uzaqlaşdırıldı...\nRusiya prezidenti yanında Azərbaycanlıların Federal Milli-Mədəni Muxtariyyətinin (“AzerRos”) rəhbərliyində parçalanma baş verdiyi haqda yazmışdıq. Təşkilatın yanvarın 17-nə təyin edilmiş növbədənkənar qurultayının gərgin keçəcəyi barədə də “Yeni Müsavat” öz qeydlərini oxucuların diqqətinə çatdırmışdı. Səbəblər isə qurum rəhbərliyində yaranmış dərin ziddiyyətlərlə bağlı idi. Təxminlər özünü doğruldub.\nÖtən şənbə Moskvada baş tutan, sayca VI olan qurultayda Rusiyanın 34 regionundan olan 80 nümayəndə, 42 nəfər isə digər ictimai təşkilatın nümayəndəsi kimi iştirak edib (APA). Qurultayda Ümumrusiya Azərbaycan Konqresinin regional bölmə rəhbərləri iştirak ediblər.\nTədbiri açan “AzerRos”un fəxri prezidenti Söyün Sadıqov son qurultaydan keçən iki ildə qurumda böyük münaqişələrin yaşandığını bildirib: “Bu intriqalar təşkilatın fəaliyyətini iflic edib. Bütün bunlara dərhal son verilməlidir. Bizi təkcə Rusiya hökuməti yox, Azərbaycan hökuməti də dəstəkləməlidir. ”Azerros" heç kəsə deyil, Rusiyada yaşayan həmvətənlərimizə xidmət etməlidir. Son iki ildə təşkilatı pis günə qoyublar. Axırıncı qurultayda prezident seçilən Asif Məhərrəmov təşkilat üçün bir iş görmədi.\nMən indiki qurultay iştirakçılarından keçən qurultayda baş verənlərə görə üzr istəyirəm. Asif Məhərrəmovun namizədliyini dəstəkləyəndə onu bacarıqlı birisi bilirdim. Neçə il polis orqanlarında çalışıb. Lakin ümidləri doğrultmadı. “AzerRos”da vəzifə tutmaq gələcəkdə hansısa ölkədə nazir və ya digər vəzifə sahibi olmaq demək deyil. Amma Asif Məhərrəmov və digərləri bunu başqa cür başa düşürdülər".\nDaha sonra digər çıxışlar olub. Təşkilat prezidentliyinə 5 namizəddən biri, Moskvadakı Azərbaycanlıların Regional Milli Mədəni Muxtariyyətinin rəhbəri Qalib Ağayev qurumun bu vəziyyətə düşməsində Ağsaqqallar Şurasının sədri Abbas Abbasovu ittiham edib: “Abbas Abbasov təşkilatı intriqa yuvasına çevirdi. Vəziyyətin bu həddə çatması məhz onun günahıdır”. O, qurultayda bu il martın 6-na qədər fasilə elan edilməsini və Federal Şura üzvləri ilə dialoqun davam etdirilməsini təklif edib: “Biz Abbas Abbasovun ”düşərgəsində" olan Şura üzvlərinə təşkilatla bağlı dialoq təklif edirik".\nAli tədbirə qurumun istefa vermiş prezidenti Asif Məhərrəmov da qatılıb. Ona “AzerRos” üzvləri suallar ünvanlayıblar. Asif Məhərrəmovun qurultayın bu formatda keçirilməsinə etirazını bildirməsi iştirakçıların qəzəbinə səbəb olub. Qurultayın gedişində Söyün Sadıqovla Asif Məhərrəmov arasında mübahisə də yaşanıb. Daha sonra Məhərrəmov qurultayı tərk edib.\nMandat Komissiyasının sədri Qalib Hüseynov VI qurultayın keçirilməsi üçün yetərsayın olduğunu bildirib. Qurultayın sədri Söyün Sadıqov, katibi isə Nizami Bəşirov seçilib. İştirakçılar bir sıra məsələləri müzakirəyə çıxarıblar. Keçmiş prezident Asif Məhərrəmovun istefası təsdiqlənib. Qurumun yeni nizamnaməsi qəbul olunub, Ağsaqqallar Şurası ləğv edilib. Qurultaya hazırlıq işlərinin davam etdirilməsi qərara alınıb və onun işində 2015-ci il martın 6-na kimi fasilə elan olunub.\nYada salaq ki, Ağsaqqallar Şurasının sədri Azərbaycan baş nazirinin sabiq 1-ci müavini Abbas Abbasovdur. “AzerRos”un ali toplantısına o qatılmamışdı... Beləliklə, əminliklə demək olar ki, qurultayın birinci hissəsi Abbas Abbasov və ötən qurultayda onun təkidi ilə prezident seçilmiş Asif Məhərrəmov üçün fiasko ilə yekunlaşıb. Onların hər ikisi rəhbərlikdən uzaqlaşdırılıb, üstəlik, ciddi ittihamlara tuş gəliblər. Ən önəmlisi, Abbas Abbasovun təşkilata iddiaları hələ prezidentlik yarışı başlamamış böyük ölçüdə zəiflədilib.\nOnu da xatırladaq ki, Abbasov “Milyarderlər İttifaqı”nın (RATİ) ən odioz fiquru sayılır. Bəzi ehtimallara görə, qurum daxilində son yaşananlar 2012-cü ildə yaradılmış RATİ-ni zəiflətmək və sıradan çıxarmaq planının tərkib hissəsidir. Başlıca hədəf isə A.Abbasovdur.\nAbbas Abbasova AzerRos zərbəsi TƏFƏRRÜAT


19 may, 2022 01:11\n"Əvvəlki dünya olmayacaq, qayıtmayacaq, o, göz qabağında dəyişir və gözləmək olmaz, yoxsa yeni dünya bizsiz formalaşacaq”.\nBunları mayın 17-də Rusiya Federasiyası Prezidenti Administrasiyası başçısının birinci müavini Sergey Kiriyenko «Yeni üfüq» marafonunun açılışında bəyan edib.\n"Dünya dönməz olaraq, dəyişir. İnsanların «gəlin bir qədər gözləyək, hər şey geri qayıdacaq, əvvəl olduğu kimi» arzusu geri qayıtmayacaq. Dünya bizim gözlərimiz qarşısında dəyişir və dönməz olaraq dəyişməkdə davam edir. Gözləmək olmaz. Əgər gözləsən, o deməkdir ki, bu yeni dünya bizsiz formalaşacaq. Biz, gözləyə bilmərik, çünki məhz indi belə söhbətin vaxtıdır" - o, deyib.\nKiriyenko qeyd edib ki, informasiya müharibəsi və çoxlu sayda feyklər peşəkar və aqressiv olurlar, ona görə, öz tarixini bilmək lazımdır ki, aldanmayasan. Onun sözlərinə görə, "Rusiya özü olmaq hüququnu qoruyur, həm də nəinki öz hüququnu, üstəlik, planetdəki istənilən xalqın hüququnu - özü olmaq və hansı dildə danışmaq hüququnu".


1 Dekabr 2020 18:40\nDövlət başçısı da bildirdi ki, onsuz da biz Laçını da, Kəlbəcəri də, Ağdamı da alacaqdıq: “Bizim planlarımız var idi və biz ardıcıl şəkildə bu planlara doğru gedirdik. Ancaq hər kəs bilməlidir ki, Kəlbəcər və Laçın rayonlarının çox çətin relyefi var... Xüsusilə qış mövsümünü, çətin relyefi nəzərə alsaq böyük itkilərimiz ola bilərdi. Həm Ağdam, həm Laçın, həm Kəlbəcər rayonlarının azad edilməsi işində böyük itkilərimiz ola bilərdi və böyük vaxt sərf olunacaqdı”.\nBu gün Laçını tərk edən erməni əhalisi 1992-ci ildə rayonun işğalından sonra orada qeyri-qanuni məskunlaşıb. Ağdam və Kəlbəcərdə olduğu kimi, qeyri-qanuni yaşadıqları əraziləri - Azərbaycan torpaqlarını tərk edən ermənilər Laçından da təhlükəsiz şəkildə, atəşə məruz qalmadan rahatlıqla bütün əşyalarını götürüblər. Azərbaycan Ordusu onlara ərazini tərk etmək üçün bütün şəraiti yaradıb. Bunun müqabilində isə, Laçından çıxan ermənilər qaldıqları evləri yandırıb, vandallıq edib, meşələrə od vuraraq, suları çirkləndirərək ekoloji fəlakət törədiblər. Bu gün təhlükəsiz şəkildə və öz seçimi ilə ərazini tərk edən erməni əhalisindən fərqli olaraq, 1992-ci ildə rayonun azərbaycanlı əhalisi oradan zorakılıqla qovulub. Onların bir çoxu qırğına məruz qalıb, atəşə tutulub, meyitləri belə təhqir edilib. İşğalı dövründə Laçın rayonu yüzlərlə şəhid verib, onlarla dinc insan Laçında girov götürülüb.\nHərbi və diplomatik cəbhədə əldə etdiyimi qələbənin tarixi nəticələri əvəzsizdir. Qarabağ Azərbaycandır devizi reallaşdı...\n25 Yanvar 13:27


İl: 2009 2010 2011 2012 2013 2014 2015 2016 2017 2018 2019 2020\n31 iyul 2020-ci il\nXəbər verildiyi kimi, bu gün Siyəzən rayonunun Sədan kəndi yaxınlığındakı dağlıq və dağətəyi ərazidə baş vermiş yanğın görülmüş operativ tədbirlər sayəsində qısa müddət ərzində söndürülüb.\nSiyəzən rayonunun Sədan kəndi yaxınlığındakı dağlıq və dağətəyi ərazidə baş vermiş yanğın görülmüş operativ tədbirlər sayəsində qısa müddətdə söndürülüb...\nAzərbaycan Respublikasının Birinci vitse-prezidenti Mehriban xanım Əliyevanın tapşırığı ilə Böyük Şor gölündə yaranmış ekoloji problemin aradan qaldırılması istiqamətində zəruri tədbirlərin görülməsinə başlanılıb.\nFövqəladə Hallar Nazirliyinin Akademiyasına qəbul olmaq istəyən namizədlər aşağıda qeyd olunan sənədləri pdf formatında 8-19 iyul 2020-ci il tarixlərində sqk@fhn.gov.az elektron ünvanına göndərməklə namizəd kimi qeydə alınacaqlar...\n05 iyul 2020-ci il\nBakı şəhəri, Binəqədi rayonu ərazisində yerləşən "Sobsan" boya fabrikində baş vermiş yanğın Fövqəladə Hallar Nazirliyinin müvafiq qüvvələri tərəfindən tam söndürülüb.\nBakı şəhəri, Binəqədi rayonu ərazisində yerləşən "Sobsan" boya fabrikində baş vermiş yanğının qarşısı Fövqəladə Hallar Nazirliyinin müvafiq qüvvələri tərəfindən alınıb. Hazırda bəzi xırda tüstülənmə mənbələrinin tam söndürülməsi işləri həyata keçirilir.\n04 iyul 2020-ci il\nXəbər verildiyi kimi, 4 iyul 2020-ci il tarixində Fövqəladə Hallar Nazirliyinin "112" qaynar telefon xəttinə Bakı şəhəri, Binəqədi rayonu ərazisində yerləşən “Sobsan” boya fabrikində yanğın baş verməsi barədə məlumat daxil olub.


Muxtar respublikada poçt xidməti müasir tələblər əsasında qurulur\nAzərbaycan 1993-cü ildə Ümumdünya Poçt İttifaqının üzvlüyünə qəbul olunmuşdur. Həmin tarixdən etibarən hər il oktyabrın 9-u Azərbaycanda Ümumdünya Poçt Günü kimi qeyd olunur.\nÖlkəmizdə rabitə və informasiya texnologiyalarının inkişafı ötən əsrin 70-ci illərinə təsadüf edir. 1969-cu ildən başlayaraq ümummilli liderimiz Heydər Əliyevin rəhbərliyi ilə bu sahədə əsaslı dəyişikliklər baş vermiş, o dövrün tələblərinə uyğun poçt və rabitə sistemi yaradılmışdır. Azərbaycan müstəqillik qazandıqdan sonra isə poçt sistemi yeni inkişaf mərhələsinə qədəm qoymuşdur. Ulu öndərin rəhbərliyi ilə 1997-ci ilin mart ayında poçt rabitəsinin “Dirçəliş və inkişaf proqramı” qəbul olunmuş, həmin ilin dekabr ayında isə “1998-2003-cü illər üçün poçt rabitəsinin inkişaf konsepsiyası” təsdiq edilmişdir. Ulu öndərin 2003-cü il 17 fevral tarixli “Azərbaycanın inkişafı naminə informasiya və kommunikasiya texnologiyaları üzrə Milli Strategiya” (2003-2012-ci illər) haqqında Sərəncamına əsasən, Azərbaycanda rabitə sistemi, o cümlədən poçt rabitəsi yeni və davamlı inkişaf mərhələsinə qədəm qoymuşdur.\nPoçt-rabitə sisteminin müasir tələblər əsasında qurulması Azərbaycan Respublikasının Prezidenti cənab İlham Əliyevin də daim diqqət mərkəzindədir. 2004-cü ildə “Poçt haqqında” Azərbaycan Respublikası Qanununun qəbul edilməsi bu sahənin qanunvericilik bazasını xeyli gücləndirmişdir. Bu gün ölkəmizdə bütün poçt şöbələri müasir standartlara uyğun avtomatlaşdırılmış, texniki avadanlıqlarla tam təchiz olunmuşdur. Azərbaycanda kosmik sənayenin inkişafı, süni peyklərin orbitə buraxılması digər rabitə xidmətləri ilə yanaşı, poçt sahəsində də informasiya texnologiyalarının ən son nailiyyətlərinin tətbiqinə geniş imkanlar açmış, əhaliyə göstərilən xidmətlərin keyfiyyətini artırmışdır.\nNaxçıvan Muxtar Respublikasının poçt-rabitə sistemi də özünəməxsus inkişaf yolu keçmişdir. Naxçıvanda ilk poçt ekspedisiyası hələ 1828-ci ildə yaradılmış, 1864-cü ildə Tiflis-Naxçıvan teleqraf xətti çəkilmişdir. 1918-ci ildə Naxçıvan şəhərində ilk poçt kontoru açılmış, 1927-ci ildə isə Ordubad, Culfa, Şərur poçt-teleqraf şəbəkələri və Naxçıvan şəhərində Poçt-Teleqraf Agentliyi yaradılmışdır. 1996-cı ildən başlayaraq Naxçıvanda poçt xidmətlərinin keyfiyyəti mərhələ-mərhələ yüksəldilmiş, bu sahənin texniki imkanları genişləndirilmişdir. Telekommunikasiya sisteminin müasir texnologiyalar əsasında təkmilləşdirilməsi və yeni rabitə şəbəkələrinin istifadəyə verilməsi, poçt bölmələrinin sayının artırılması və internetə çıxış imkanının yaradılması ilə Naxçıvan Muxtar Respublikasının informasiya şəbəkəsi xeyli genişləndirilmişdir.\nÖtən dövrdə həyata keçirilən ardıcıl tədbirlər nəticəsində poçt müəssisələri bütün növ xidmətlərin təşkili üçün müasir texnologiyalarla təmin edilmiş, xidmətin səviyyəsi yüksəldilmişdir. Naxçıvan Muxtar Respublikası Ali Məclisi Sədrinin “Naxçıvan Muxtar Respublikasının Rabitə və Yeni Texnologiyalar Nazirliyi yanında “Naxçıvanpoçt” Məhdud Məsuliyyətli Cəmiyyətinin yaradılması haqqında” 2013-cü il 30 iyul tarixli Sərəncamı isə bu sahədə görüləcək işlərin miqyasını daha da genişləndirmişdir.\nMuxtar respublikada rabitə sahəsində gedən sürətli inkişaf, fiber-optik xətlərinin çəkilməsi, yüksəksürətli kompüter şəbəkəsinin yaradılması poçt sahəsində də xidmətlərin müasir tələblərə uyğun qurulmasına şərait yaradır. Hazırda muxtar respublika ərazisində 8 poçt filialı və 147 poçt bölməsi fəaliyyət göstərir. Poçt filiallarının və bölmələrinin kompüterləri Naxçıvan şəhərində yerləşən Məlumat Hesablama Mərkəzinə qoşulmuş, poçt əməliyyatlarının operativ həyata keçirilməsi təmin olunmuşdur. Hazırda muxtar respublika ərazisində telefon və kommunal xidmət haqlarının yığılması, beynəlxalq və ölkədaxili pul baratlarının, teleqramların göndərilməsi və qəbulu tamamilə avtomatlaşdırılmış qaydada həyata keçirilir. Əhaliyə göstərilən poçt xidmətinin keyfiyyətinin daha yüksək səviyyədə təşkil edilməsi üçün poçt filiallarında və bölmələrində 118 ədəd POS-terminal quraşdırılmışdır. “Naxçıvanpoçt” MMC-nin Hökumət Ödəniş Portalı istifadəyə verildikdən sonra Hökumət Ödəniş Portalına qoşulan idarə və təşkilatlar üçün poçt bölmələri tərəfindən onlayn ödəniş aparmaq imkanı yaradacaqdır. Bundan başqa, Naxçıvan şəhərində smartkarttipli elektrik və qaz sayğaclarının quraşdırılması ilə əlaqədar 10 poçt bölməsində yeni kompüter və kart oxuyucu qurğular qoyulmuş və smartkartların yüklənməsi xidməti təşkil olunmuşdur.\nTexnologiyanın inkişaf tempi elektron imzadan istifadəyə tələbatı da artırmışdır. Elektron imzadan istifadə vaxta qənaət etməklə sənədi imzalayaraq istənilən məsafəyə tam təhlükəsiz göndərməyə imkan verir. Bu tələbatı ödəmək məqsədilə mərkəzi poçt şöbəsində elektron imzanın verilməsi xidməti təşkil edilmişdir.\nBu gün muxtar respublikanın şəhər və kəndlərində quruculuq işləri aparılarkən poçt sahəsinin maddi-texniki bazası da möhkəmləndirilir, yeni rabitə evləri və poçt bölmələri istifadəyə verilir, xidmətin səviyyəsi yüksəldilir. Bundan başqa, muxtar respublika ərazisində poçtdaşıma işlərinin yaxşılaşdırılması, beynəlxalq poçtdaşımalarının həyata keçirilməsi üçün “Express Mail Servis”, DHL beynəlxalq ekspress poçt xidmətləri fəaliyyət göstərir. Bu da məktubların, sənədlərin və bağlamaların ən qısa zamanda ünvana etibarlı çatdırılmasını təmin edir. Eyni zamanda göndərişlərin hansı məntəqədə olduğunun internet üzərindən izlənməsinə imkan yaradır.\nPoçt işçiləri bundan sonra da səylə çalışacaq, yaradılan şəraitdən səmərəli istifadə edərək muxtar respublika sakinlərinə nümunəvi xidmət göstərəcəklər.


Bosniya və Herseqovinada “Etimad layihəsi”nin meyvə, tərəvəz və digər kənd təsərrüfatı məhsullarının emalı üzrə fabrikin təməlqoyma mərasimi keçirilmişdir\nBosniya və Herseqovinanın Doboy şəhərində BMT-nin bayrağı altında “Etimad layihəsi”nin meyvə, tərəvəz və digər kənd təsərrüfatı məhsullarının emalı üzrə fabrikin təməlqoyma mərasimi keçirilmişdir.\nAzərbaycan Respublikası Hökumətinin və BMT-nin dəstəyi ilə Azərbaycanın “Benkons” MMC-nin vəsaiti hesabına həyata keçirilən layihəyə 40 milyon avro məbləğində investisiya yatırılması nəzərdə tutulur. Layihənin həyata keçirilməsi ilə Azərbaycan Bosniya və Herseqovinada yeni iş yerlərinin açılmasına, müasir texnologiyaların tətbiqi ilə kənd təsərrüfatı sahəsinin və ümumilikdə ölkə iqtisadiyyatının inkişafına töhfə vermiş olacaqdır. Layihə, həmçinin millətlərarası və dinlərarası etimad, dostluq və qardaşlıq münasibətlərinin daha da möhkəmlənməsinə təkan verəcəkdir. Şübhəsiz, bu, Prezident İlham Əliyevin rəhbərliyi ilə müstəqil və müasir Azərbaycanda həyata keçirilən məqsədyönlü və uzaqgörən xarici siyasətin növbəti uğurudur.\nMərasimdə Bosniya və Herseqovinanın dövlət və hökumət rəsmiləri, ölkə parlamentinin deputatları, o cümlədən Rəyasət Heyətinin üzvləri Bakir İzetbeqoviç, Jelko Komşiç və Neboyşa Radmanoviç, beynəlxalq təşkilatların buradakı ali təmsilçisi Valentin İnsko, BMT-nin Bosniya və Herseqovinadakı rezident-əlaqələndiricisi Yuri Afanasyev, Sarayevoda akkreditə olunmuş diplomatik nümayəndəliklərin təmsilçiləri, tanınmış siyasi və ictimai xadimlər, KİV nümayəndələri iştirak etmişlər. Azərbaycanın Serbiya, Monteneqro, Bosniya və Herseqovinadakı səfiri Eldar Həsənov, eləcə də ölkəmizin Sarayevodakı diplomatik nümayəndəliyinin əməkdaşları, Belqrad şəhərində fəaliyyət göstərən Serbiya-Azərbaycan Ticarət Palatasının və Azərbaycan Mədəniyyət Mərkəzinin rəhbərliyi də tədbirdə iştirak etmişlər.\nMərasimdə çıxış edən E.Həsənov Bosniya və Herseqovinada və Serbiyada baş vermiş təbii fəlakətin nəticəsində çox sayda insanın həlak olması ilə bağlı başsağlığı vermişdir. O, Bosniya və Herseqovinada, eləcə də Serbiyada baş vermiş təbii fəlakətin nəticələri haqqında xəbərin Azərbaycanda böyük üzüntü ilə qarşılandığını və Prezident İlham Əliyevin birbaşa tapşırığına əsasən dərhal hər bir ölkəyə 400 min avrodan artıq məbləğdə xüsusi təyyarə reysləri ilə humanitar yardımın gətirildiyini bildirmişdir. Diqqətə çatdırmışdır ki, bu addım ölkələrimiz arasında mövcud strateji tərəfdaşlığın əməli təzahürünü bir daha sübut etdi.\nSəfir ölkələrimiz arasında tarixi köklərə söykənən dostluq, əməkdaşlıq əlaqələrinin son illərdə bütün istiqamətlərdə, o cümlədən siyasi, iqtisadi, mədəni, humanitar sahələrdə sürətlə inkişaf etdiyini vurğulamışdır. Bildirmişdir ki, hazırda təməli qoyulan “Etimad layihəsi” Azərbaycan ilə Bosniya və Herseqovina xalqlarının daha da yaxınlaşmasına, qardaşlaşmasına xidmət edən ortaq mənəvi dəyərlərin təcəssümüdür. Qısa müddətdə Azərbaycan tərəfindən ölkələrimiz arasında iqtisadi və humanitar körpülərin qurulması istiqamətində Bosniya və Herseqovinada mühüm layihələr həyata keçirmişdir. Prezident İlham Əliyevin təşəbbüsü ilə Azərbaycanın maliyyə dəstəyi ilə müasir memarlıq üslubuna uyğun təmir və abadlıq işləri nəticəsində “Bakı” küçəsi Sarayevo şəhərinin gözəl guşələrindən birinə çevrilmişdir. Bütün dünyada həyata keçirdiyi humanitar layihələrlə böyük rəğbət qazanmış Heydər Əliyev Fondunun təşəbbüsü və dəstəyi ilə ötən ilin iyununda Balkan regionunda bu qəbildən tək müəssisə olan və müxtəlif millətlərə məxsus əlil uşaqların təhsil aldığı əlil, kor və görmə qabiliyyətli məhdud uşaq və gənclər üçün mərkəzin və internatın əsaslı təmir və yenidənqurma işləri artıq başa çatmışdır. Həmçinin Azərbaycan dövlətinin təşəbbüsü və dəstəyi ilə 2013-cü ilin noyabrında Banya Luka şəhərində bu ölkənin ən böyük müəssisələrdən olan Sosial Geriatrik Mərkəzi əsaslı təmir və bərpa edilmişdir.\nE.Həsənov qeyd etmişdir ki, Azərbaycan ilə Bosniya və Herseqovina xalqlarını birləşdirən səciyyəvi xüsusiyyətlərdən biri hər ikisinin bənzər faciələr yaşamasıdır. Azərbaycan xalqının və ümumilikdə bəşəriyyətin müasir tarixinin ən qanlı səhifələrindən biri olan Xocalı faciəsinin dünya ictimaiyyətinə çatdırılması istiqamətində Sarayevoda, Dobrinya çayı sahilində yeni salınmış Azərbaycan-Bosniya və Herseqovina dostluq parkında faciəni özündə əks etdirən abidə kompleksi yaradılmışdır. Bununla yanaşı, səfir iki ölkə arasında etimad və əməkdaşlıq mühitinin əməli nəticəsi olaraq, Bosniya və Herseqovinanın Parlament Məclisinin yuxarı palatası olan Xalqlar Palatasının 26 fevral 2013-cü il tarixli iclasında mütləq səs çoxluğu ilə Ermənistanın Azərbaycana təcavüzü və Xocalı soyqırımına dair rəsmi sənəd – “Azərbaycan Respublikasının suverenliyinin və ərazi bütövlüyünün tanınması və hörmət olunması” barədə qətnamə qəbul edildiyini minnətdarlıq hissi ilə xatırlatmışdır.\nLayihə çərçivəsində millətlərarası və dinlərarası körpünün qurulmasına, müxtəlif xalqların nümayəndələri arasında ünsiyyətin artmasına, müştərək etibar və etimad mühitinin yaradılmasına ciddi töhfə veriləcəkdir. E.Həsənov bütün Bosniya və Herseqovina vətəndaşlarına regionda sülhün və əmin-amanlığın bərqərar olması, gələcək nəsillərin dinc, firavan, dostluq, əməkdaşlıq şəraitində birgə yaşamaları naminə səylərini birləşdirməyi arzu etmişdir.\nTədbirdə çıxış edən Bakir İzetbeqoviç, Valentin İnsko, Yuri Afanasyev, Doboy şəhərinin meri Obren Petroviç və “Benkons Bosna” şirkətinin direktoru Elin Zalov layihənin Azərbaycan ilə Bosniya və Herseqovina arasında dostluq münasibətlərini və əməkdaşlığı daha da dərinləşdirməklə yanaşı, bu ölkədə və ümumilikdə Qərbi Balkan regionunda sülhün və təhlükəsizliyin bərqərar olmasına öz əməli töhfəsini verəcəyinə əminliklərini bildirmişlər.\nÇıxış edənlər Azərbaycanın bu ölkədə həyata keçirdiyi humanitar layihələrə, baş vermiş təbii fəlakətin nəticələrinin aradan qaldırılması məqsədi ilə göndərilən humanitar yardıma görə Azərbaycan dövlətinə, xalqına və xüsusən də Prezident İlham Əliyevə minnətdarlıqlarını bildirmişlər.


UNEC-in təşkilatçılığı ilə Beynəlxalq Elmi Konfransa start verildi - FOTOLAR | AzPolitika — onlayn siyasi-ictimai qəzet\nUNEC-in təşkilatçılığı ilə Beynəlxalq Elmi Konfransa start verildi - FOTOLAR\nDərc olunub: 23/06/2022 - 17:26\n“Baku Marriott Hotel Boulevard”da təşkil olunan konfransın açılışında təhsil nazirinin müavini Firudin Qurbanov, UNEC rektoru professor Ədalət Muradov, millət vəkilləri, dövlət və özəl qurumların nümayəndələri, alim və tədqiqatçılar iştirak ediblər.\nKonfransın açılışında çıxış edən rektor professor Ədalət Muradov iştirakçıları salamlayaraq, konfransın işinə uğurlar arzulayıb.\nRektor UNEC-in iki gün öncə əldə etdiyi yeni uğuru iştirakçılarla bölüşüb. U-Multirank reytinq təşkilatının açıqladığı dünya universitetlərinin 2022-ci il reytinqində UNEC-in 251-300-cü yerə yüksəldiyini, Asiya universitetləri arasında 18-ci ən yaxşı nəticəni göstərdiyini, İqtisadiyyat fənni üzrə dünyada 151-200-cü yerdə qərarlaşdığını diqqətə çatdıraraq, qürur duyduğunu bildirib.\nRektor hər il keçirilən və dünyanın müxtəlif ölkələrinin tədqiqatçılarını bir platformada toplayan konfransa marağın ildən-ilə artdığının sevindirici olduğunu deyib. Qeyd olunub ki, 27 ölkədən təqdim olunan 613 tədqiqat işindən 270-i konfransda məruzə olunmaq üçün qəbul edilib. Konfrans çərçivəsində işğaldan azad olunan bölgələrin iqtisadi potensialı ilə bağlı seçilmiş tədqiqat işlərindən ibarət “Qarabağda biznes mühiti və kiçik və orta biznesin inkişafı”, “Qarabağ və Şərqi Zəngəzurun iqtisadi inkişafında investisiyaların rolu” və “Qarabağ və Şərqi Zəngəzurun iqtisadi potensialının qiymətləndirilməsi” adlı 3 kitab nəşr olunub.\nKonfransda çıxış edən təhsil nazirinin müavini Firudin Qurbanov ölkənin iqtisadi inkişafı, əhalinin sosial rifahının daha da yaxşılaşdırılması, elm və təhsilin inkişafı istiqamətində qəbul edilən dövlət proqramlarından söz açıb.\nDünya iqtisadiyyatının və elminin qarşısında duran vəzifələrə toxunan nazir müavini, alternativ enerji ehtiyatları, yaşıl iqtisadiyyatın inkişafının vacibliyinə diqqət çəkərək, bu istiqamətdə ali təhsil müəssisələrinin də üzərinə böyük məsuliyyət düşdüyünü deyib. O, konfransa təqdim olunan məqalələrin və konfransın müzakirə mövzularının ölkəmizin, eləcə də dünyanın gələcək inkişafına töhfələr verəcəyindən əminliyini ifadə edib.\nHoldinq rəsmisi Azərbaycanın əmək bazarında xaricə axının müşahidə olunduğuna diqqət çəkərək, bu sahədə ali təhsil müəssisələrinin rolunun, eləcə də biznes strukturlarının sosial məsuliyyətinin artdığını bildirib. O, Paşa Holdinqlə UNEC-in uğurlu əməkdaşlığını vurğulayaraq, bu əməkdaşlığın bundan sonra daha da yüksələcəyini bildirib.\nKonfrans çərçivəsində UNEC tələbələrinin əl işlərindən ibarət “Qarabağ Azərbaycandır” adlı sərgi, eləcə də tələbələrin canlı heykəltəraşlıq nümunəsi iştirakçıların böyük marağına səbəb olub.


Salam Qədirzadə - 46 Bənövşə (2-ci dəftər - 37) » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 3-10-2014, 10:30\nMən bir anlığa fikrimi cəmlədim. Biologiyadan öyrəndiyim bəhsi yadıma salıb öz-özümə təkrarladım. "Lamark "Zoologiya fəlsəfəsi əsərində ilk dəfə olaraq növlərin sabit qalmayıb dəyişilməsi və sadə quruluşdan mürəkkəb quruluşa doğru inkişaf etməsi nəzəriyyəsini irəli sürürdü. Buna görə də onu təkamül təliminin pioneri sanırdılar. Lamarkın təlimində həm materialist, həm də idealist cəhətlər vardır. O, üzvi aləmin dəyişilməsində...” Yorulmuşdum. Qalxıb bir stəkan çay içdim. Səhər poçtalyonun gətirdiyi qəzetlərə baxmaq istədim. Hər səhifəsi düstur dolu kimya kitabından sonra, quru baş məqalə oxumaq da mənim üçün istirahət idi. Elə əlimə keçən qəzeti qaldıranda arasından ağ bir zərf düşdü. Dəryadandı: "Leninqrad, Astoriya mehmanxanası, otaq nömrə 28.” Məktubu çıxarıb açan kimi məni dəhşət bürüdü. Bu nədir?! Heç nə anlamadım. Götürüb, bir də zərfin üstünə diqqət yetirdim. Səhv etməmişdim: Dərya yazmışdı, bu ünvana, mənə göndərmişdi. Ancaq...içərisindəki məktub başqasına aid idi! Bəli! Tanıdım: Ona! Dəryanın maşınında qəzaya uğrayıb ölməyən o qıza! "Əzizim, istəklim Nərminə! Odlu salamlar...” Ev, əşyalar başıma fırlanmadımı?! "Məlumun olsun ki, səyahətdən qayıdıb gəlmişəm. İkinci gündür Leninqraddayam...” Gözlərim qaranlıq gətirmədimi?! "Xaricdən vaxtaşırı vurduğum teleqramları yəqin ki, almısan...” Ürəyim ağrımadımı?! Yazıları qarma-qarışıq görürdüm. Əsən əllərimdə tutduğum kağızı necə oxuyurdum, bilmirdim: "Tamaşalı yerləri sənsiz gəzdiyimə heyfsilənirdim...” Sən bir rəzalətə bax!.. O, bu sözləri mənə də yazmışdı. "Maşında necə əzildiyin yadıma düşəndə kədərlənirdim. Yaxşı ki, tez sağaldın. Sənə deməmişdim: məsələni Könülə çatdırmışdılar. Dəli olmuşdu. Hətta institutda özündən getmişdi. Bəhanə tapıb vəziyyətdən çıxdım. Güya sən mənim naturşitsamsan. Ha… ha… ha...” Bura çatanda dözmədim. Hönkürüb ağlamağa başladım. Göz yaşlarım kağızın üstünə düşdü... NoName


“Nu poqodi"dəki canavarın adı "Zayesdir" — Şəbnəm Tovuzlu '; // item += '\n“Nu poqodi"dəki canavarın adı "Zayesdir" — Şəbnəm Tovuzlu\nMüğənni Şəbnəm Tovuzlu qatıldığı "Üçümüz" verilişində heyvanları səhv salıb.\n"Ölkə.Az" azxeber.com-a istinadən xəbər verir ki, ATV telekanalında yayımlanan "Üçümüz" verilişinin qonağı olan Şəbnəm Tovuzlu açıqlaması ilə müzakirə obyektinə çevrilib. Belə ki, müğənni Azərbaycan dilində təhsil aldığını, ancaq Rusiyada yaşadığı müddətdə rus dilini müəyyən qədər öyrəndiyini deyib. Verilişin aparıcısı Elcan Rəsulov məşhur cizgi filmi "Nu, poqodi” filmində cavanarın adını rus dilində nə olduğu sualına müğənni belə cavab verib: "Nu, zayes, zayesdir. Amma yox, zayes dovşandır” deməsi onu yenidən gülüş obyektinə çevirib.\nVerilişin digər aparıcısı İslam Mehreliyev canavara "volk” deyildini söyləyib.


Ev Space TV-nin yaxınlığında ümumi həyətdə yerləşir. Yaxınlığında məktəb, bağça, / Baki / Azerbaycan / köhnə tikili ev alqi satqisi / ev alqi satqisi,kiraye evler,ev elanlari, dasinmaz emlak / Yasamal\n1 otaq, köhnə tikili ev alqi satqisi #23243 *\nEv Space TV-nin yaxınlığında ümumi həyətdə yerləşir. Yaxınlığında məktəb, bağça, təcili yardım, parklar var. Elmlər\nAkademiyası metrosuna yaxındır. Alıb kirayə vermək və ya kiçik bir ailə üçün əlverilşlidir. Qonşular mehriban insanlardır.\nEvdə daimi su, qaz, elektrik, telefon və internet var. Ev təmirlidir. Müəyyən əşyalar qalacaq. Real alıcı üçün müəyyən\nÜnvan:Baki, Yasamal, Kazim Kazimzade


Yaponiyanın “Tokyo Boeki Group” şirkətinin Rusiya ofisinin baş direktoru Takiqava Keidzinin rəhbərlik etdiyi nümayəndə heyəti AMEA-nın Yüksək Texnologiyalar Parkında (YT Park) olub. Nümayəndə heyətinə “Tokyo Boeki Group” şirkətinin Rusiya ofisinin baş direktorunun müavini Dmitri Yurkoveç və satış üzrə meneceri Vitali Tinkov daxildirlər.\nGörüşdə AMEA-nın Fizika İnstitutunun laboratoriya müdirləri – akademik Nazim Məmmədov və fizika elmləri doktoru Ayaz Bayramov, YT Parkın baş direktoru, iqtisad üzrə fəlsəfə doktoru Vasif Abbasov, icraçı direktor Zaur Nəhmətov, YT Parkın baş direktorunun müşaviri Müşviq Rəsulzadə və texnoparkın rezidenti olan Təcrübə-Sənaye Zavodunun icraçı direktoru, kimya üzrə fəlsəfə doktoru Səxavət Rüstəmov iştirak ediblər. Əvvəlcə ümummilli lider Heydər Əliyevin YT Parkdakı büstü ziyarət olunub, Ulu Öndərin əziz xatirəsi ehtiramla anılıb.\nSonra qonaqlar texnoparkın nəzdində fəaliyyət göstərən Strateji Elmi Analitik Sınaq Mərkəzinin imkanları, burada fəaliyyət göstərən laboratoriyalar, quraşdırılmış müasir tələblərə cavab verən avadanlıqlarla yaxından tanış olublar. Bildirilib ki, 4 laboratoriya otağından ibarət bu Mərkəzdə qaz və maye karbohidrogenlərin, neft və neft-kimya məhsullarının və istehlak mallarında toksik elemetlərin sınaqları, eləcə də digər sınaq-təcrübə işləri həyata keçirilir.\nVurğulanıb ki, dünya standartlarına tam cavab verən məhsulların istehsalını həyata keçirən Təcrübə-Sənaye Zavodunda sənayeyə qədərki eksperiment və sınaq işlərinin həyata keçirilməsi üçün əlverişli şərait yaradılıb. Zavodla tanışlıq zamanı müəssisənin sınaq labaratoriyası və anbarına baxış keçirilib. Sonra texnoparkın rezidentlərindən olan “Bakı Polimer İstehsalat” MMC-də istehsal prosesi ilə tanışlıq baş tutub. Nümayəndə heyətinə Azərbaycanda qablaşdırma məhsullarının topdan və pərakəndə satışında aparıcı şirkətlərdən olan “Bakı Polimer İstehsalat” MMC-nin fəaliyyəti barədə məlumat verilib, şirkət tərəfindən innovasiya xarakterli, ixrac və rəqabət qabiliyyətli, çürüyən və çürüməyən streç film istehsalının həyata keçirildiyi bildirilib.\nQonaqlara YT Parkın digər rezidenti “Elm və Texnologiya Parkı” MMC-nin həyata keçirdiyi dron layihələri təqdim olunub. Qeyd olunub ki, müəssisədə Azərbaycanda müasir standartlara cavab verən yeni nəsil pilotsuz uçuş aparatlarının hazırlanması istiqamətində işlər görülür, ilk mərhələdə daxili bazarda tələbatın ödənilməsi, daha sonra isə aparatların ixracı nəzərdə tutulur. Şirkət nümayəndələri, həmçinin YT Parkın Baş plan layihəsinə uyğun olaraq, texnoparkın ərazisində aparılan komplektləşdirmə və abadlaşdırma işləri ilə tanış olublar. Bildirilib ki, rezidentlərin fəaliyyətinin daha səmərəli təşkili üçün park ərazisində infrastruktur təkmilləşdirilmələri həyata keçirilir.\nDaha sonra texnoparkın baş direktoru, iqtisad üzrə fəlsəfə doktoru Vasif Abbasov və “Tokyo Boeki Group” şirkətinin nümayəndə heyəti, eləcə də digər qonaqların iştirakı ilə görüş keçirilib. V.Abbasov nümayəndə heyətinə AMEA rəhbərliyinin birbaşa dəstəyi ilə texnoparkda həyata keçirilən layihələr, burada mövcud olan maddi-texniki baza və müasir tələblərə cavab verən iş şəraiti barədə ətraflı məlumat verib. Bildirib ki, Azərbaycan istehsalı olan ixrac potensiallı yüksək texnologiya məhsullarının hazırlanması, eləcə də ölkə alimlərinin əldə etdiyi nəticələrin kommersiyalaşdırılması YT Parkın əsas məqsədlərindəndir.\nTakiqava Keidzi Azərbaycanda elmi-tədqiqat işlərinin sənayedə tətbiqini həyata keçirmək baxımından böyük imkanlara malik YT Parkla birgə əməkdaşlıq əlaqələrinin qurulmasında maraqlı olduqlarını bildirib. Tədbirdə iki qurum arasında əməkdaşlıq perspektivlərinin müzakirəsi aparılıb, təkliflər səsləndirilib.


Mübariz Qurbanlı: “İslamda dini bayraqlar yoxdur” – Xural qəzeti\nAPA-nın məlumatına görə, bunu bu gün Milli Məclisdə “Dini etiqad azadlığı haqqında Azərbaycan Respublikasının Qanununda dəyişikliklər edilməsi barədə” qanun layihəsinin müzakirəsi zamanı Dini Qurumlarla İş üzrə Dövlət Komitəsinin sədri Mübariz Qurbanlı bildirib.\nM. Qurbanlı deyib ki, ümumiyyətlə, layihədə dini bayraq anlayışı də əvəzlənməlidir: “Layihədə qeyd olunmalıdır ki, məscidlərdə Azərbaycan bayraqlarından başqa bayraqların asılmasına icazə verilmir. Bununla da dini bayraq məsələsi ortadan qalxar”.\nDövlət Komitəsinin sədri dini atribut məsələsinin də layihədən çıxarılması barədə təklifləri də məntiqli sayıb: “Dini atribut yerinə yazıla bilər ki, ibadətgahlardan kənarda dini şüarların, rəmzlərin nümayiş etdirilməsi qadağandır”.\nM. Qurbanlı indiyə qədər xaricdə dini təhsil aldıqdan sonra Azərbaycanda da əlavə dini təhsil alanlara son qadağanın şamil olunmayacağını, çünki qanunun geriyə qüvvəsinin olmadığını nəzərə çatdırıb: “Hazırda xaricdə dini təhsil alanlar Azərbaycanda dövlət qurumlarında çalışa biləcəklər”.\nRəsulzadəni təhqir edən deputat danışdı: “Rəsulzadəni təhqir etməmişəm” - ŞOK ETİRAFLAR


Faşizm üzərində qələbənin 75 illiyi münasibətilə “Qələbə-75” adlı onlayn rəsm müsabiqəsi keçirilib. - Xəbərlər - ŞİRVAN ŞƏHƏR Icra Hakimiyyəti\nFaşizm üzərində qələbənin 75 illiyi münasibətilə “Qələbə-75” adlı onlayn rəsm müsabiqəsi keçirilib.\nŞirvan şəhər İcra Hakimiyyəti başçısının təsdiq etdiyi Tədbirlər Planına uyğun olaraq 05-08 may 2020-ci il tarixlərində Şirvan şəhər İcra Hakimiyyəti, şəhər Gənclər və İdman İdarəsi və şəhər Təhsil Şöbəsinin birgə təşkilatçılığı ilə 9 may faşizm üzərində qələbənin 75 illiyi münasibətilə “Qələbə-75” adlı onlayn rəsm müsabiqəsi keçirilib.\nMəktəblilər çəkdikləri rəsm əsərlərinin fotolarını şəhər Gənclər və İdman İdarəsinin facebook səhifəsinin mesaj bölməsinə göndərməklə müsabiqədə iştirak ediblər. Müsabiqənin təşkilində məqsəd karantin rejimi müddətində uşaqların asudə vaxtının səmərəli təşkili, gənc nəslin milli-dövlətçilik ruhunda tərbiyəsi və istedadlı uşaqların bacarıq və qabiliyyətlərinin inkişaf etdirilməsindən ibarətdir.\nMunsiflər heyətinin qərarı ilə əl işləri içərisində ustalığı ilə seçilən əsərlərə üstünlük verilmiş, şəhər 9 nömrəli tam orta məktəbin şagirdi Aysu Xələfovanın rəsm əsəri I yerə, 1 nömrəli tam orta məktəbin şagirdi Nihad Həsənovun və 12 nömrəli tam orta məktəbin şagirdi Gülay Məmiyevanın əsərləri isə müvafiq olaraq II və III yerlərə layiq görülmüşdür.\nMüsabiqənin qalibləri diplom və hədiyyələrlə təltif olunacaqlar.


WhatsApp-da video zəng edə bilmək üçün unikal üsul - VİDEO\nTarix: 3-03-2016, 17:18 Oxunma sayı: 2 593 Bölmə: Elm və İKT\nBooyah yüksək keyfiyyətdə görüntülü danışıqları təmin edə bilir. Bununla da siz WhatsApp yoldaşlarınızdan ibarət bir qrupla asanca görüntülü danışa bilərsiniz. Tətbiqi qurduqdan sonra video söhbətə dəvət üçün telefon kitabçasından dostlarınızı əlavə edirsiniz.\nÇox sadə proqram olan Booyah tək bir düyməyə toxunaraq video konfrans üçün hazır olmanıza imkan verir. Görüntülü qrup söhbətinə 12 nəfərə qədər dostunuzu dəvət edə bilərsiniz. Video konfransa dəvət edə bilmək üçün yalnız WhatsApp-dakı dostlarınızı deyil, Snapchat, Instagram və Facebook Messenger kimi digər platformlardaki yoldaşlarınızla da söhbət edə bilərsiniz.\nTarix: 7-06-2018, 15:18 Oxunma sayı: 806 Bölmə: Şou-biznes\nTarix: 29-05-2020, 12:24 Oxunma sayı: 368 Bölmə: Cəmiyyət\nİyunun 1-dən 5-dək Azərbaycanda müəllimlərin iş yerinin dəyişdirilməsi müsabiqəsinə elektron sənəd\nTarix: 19-06-2020, 17:15 Oxunma sayı: 724 Bölmə: Cəmiyyət / Manşet\nOperativ Qərargah SMS-lə icazənin detallarını açıqlayıb. "Qafqazinfo" həmin məqamları təqdim edir:\nTarix: 8-09-2020, 14:00 Oxunma sayı: 497 Bölmə: Dünya\nSumqayıtın xanım deputatı: “Gənc namizədlər etimadı doğruldacaqlar”\nTarix: 18-12-2014, 16:50 Oxunma sayı: 1 136 Bölmə: Siyasət\nTarix: 21-11-2018, 17:35 Oxunma sayı: 512 Bölmə: İqtisadiyyat


Bakıda TİKİNTİ ÖZBAŞINALIĞI: - “Tarqovı”dakı binalara edilən “calaq”lara kim və necə icazə verir? » www.REGIONXEBERTV.com\nBakıda TİKİNTİ ÖZBAŞINALIĞI: - “Tarqovı”dakı binalara edilən “calaq”lara kim və necə icazə verir?\n“Məmurların pulu belə çoxdursa, Qarabağda tikililərin bərpasına böyük sərmayələr qoysunlar”.\nSon vaxtlar Bakının mərkəzi hissəsində, xüsusilə, “Tarqovi” kimi tanınan Nizami küçəsində yerləşən bir sıra binalara yeni əlavələr edilir. Konkret desək, mülkiyyətçi sahibi olduğu binanı tikinti standartlarına və müvafiq qanunvericiliyə zidd qaydada “böyüdərək”, paytaxtın memarlıq estetikasını tamamilə korlayır.\nBelə “əlavə”lərə məruz qalan tikililərdən biri də qeyd olunan ərazidə yerləşən “Nərgiz Mall”dur. Təqdim olunan fotolar “arxitektur novatorluğun” yaratdığı mənzərənin eybəcərliyini real əks etdirir.\nMüasir Musavat Partiyasının (MMP) sədri Hafiz Hacıyev məsələ ilə bağlı saytımıza açıqlamasında bildirib ki, bu gün Vətən Müharibəsindən sui-istifadə edərək, rüşvət yığan və qanunsuz əməllərə şərait yaradan məmurlar yenidən aktivləşiblər:\n“Prezidentin başının torpaqlarımızın işğaldan azad olunmasına qarışdığı bir vaxtda bəzi məmurlar ölkədə özbaşınalıq etməyə çalışırlar. Bu məmurlar Azərbaycanın daxilində bəzi yerləri işğal etməyə cəhd göstərirlər.\nOnlar mövcud vəziyyətdə də öz tamahlarından əl çəkmirlər, vicdansızlıq edirlər. Həmin məmurlar öz var-dövlətlərini artırmağa can atsalar da, müharibədən sonra onlara qarşı ciddi tədbirlərin görüləcəyinə ümid edirəm.\nƏgər həmin məmurların məqsədi həqiqətən, yaxşı olsaydı, işğaldan azad olunmuş torpaqlarımızda inşa və təmir işlərinə dəstək verərdilər. Məmurların pulu belə çoxdursa, Qarabağda tikililərin bərpasına böyük sərmayələr qoysunlar.\nƏks halda, xalqdan oğurlanan pullarla Bakının mərkəzində qanunsuz inşaat işləri həyata keçirmək xoş niyyətdən xəbər vermir. Ona görə də bu məsələni ciddi nəzarətdə saxlamaq lazımdır. Qeyri-qanuni işlərlə məşğul olan oliqarxlara qarşı aidiyyatı qurumlar sərt tədbirlər həyata keçirməlidir”.\nBakıda bağlanan yollar nə vaxt açılacaq?


Serbiyanın ən böyük universitetində Azərbaycan dili tədris olunacaq - AzEdu.az AZƏRBAYCAN TƏHSİL PORTALI\nAzərbaycan dili Serbiyanın ən böyük və qədim ali təhsil ocağı olan Belqrad Universitetində tədris olunacaq. Bu barədə Serbiyanın aparıcı mətbu orqanları məlumat yayıb. Həmin məlumatlarda qeyd olunub ki, Azərbaycan Dillər Universitetinin (ADU) rektoru, Xalq yazıçısı, akademik Kamal Abdullanın başçılıq etdiyi nümayəndə heyəti iyunun 17-də Belqrad Universitetinin rəhbərliyi ilə görüşlər keçirib.\nADU-dan AzEdu.az-a bildirilib ki, həmin görüşlərdə Azərbaycan alimlərinin iştirakı ilə müştərək elmi layihələrin hazırlanması, professor-müəllim heyəti üzvlərinin qarşılıqlı səfərləri barədə məsələlər müzakirə edilib. Görüşlərdə qeyd olunub ki, bir müddət əvvəl Belqrad Universitetində Azərbaycan dilinin tədris olunması barədə müzakirələr aparılıb. Həmin müzakirələrin nəticəsi olaraq Azərbaycan dilinin bu universitetdə öyrənilməsi ilə bağlı razılıq əldə olunub. 2019-2020-ci tədris ilindən başlayaraq Belqrad Universitetinin filologiya fakültəsində tələbələrə tədris olunacaq Azərbaycan dili 200 ildən çox tarixi olan nüfuzlu ali məktəbdə akkreditasiyadan keçib.\nAzərbaycan dilini Serbiyada uzun müddət yaşayan professor Zərifə Əlizadə tədris edəcək.\nQeyd edək ki, Kamal Abdullanın təşəbbüsü və Azərbaycanın Serbiyadakı səfirliyinin birbaşa dəstəyi ilə 2018-ci il aprelin 26-da Belqrad Universitetinin filologiya fakültəsində Azərbaycan dili və mədəniyyəti mərkəzi açılıb. Mayın 21-də isə ADU-da Serb dili və mədəniyyəti mərkəzi istifadəyə verilib. Mərkəzin açılışında Serbiya Prezidenti Aleksandr Vuçiç iştirak edib. 2018-2019-cu tədris ilindən isə ADU-nun Beynəlxalq münasibətlər və idarəetmə fakültəsinin tələbələri Serb dilini xarici dil kimi öyrənirlər.


ROMAN BƏDİİ İFADƏ TƏRZİNİN ƏN ƏHATƏLİ FORMASIDIR - BiRİNCİ FƏSİL\nBədii ifadə tərzinin formaları arasında müxtəlif baxımlardan daha əhatəli olanı romandır. Hətta misal üçün, filmdən də (əhatəlidir). Filmin qavranılması ilə romanın qavranılması arasında fərq var. Film öz məhdudiyyətlərinə görə hər şeyi əhatəli təsvir edə bilmir. Görürsünüzmu, Viktor Hüqonun "Səfillər" əsəri əsasında bu günədək neçə film çəkilmişdir? İranda televiziya indiyə kimi onun iki-üç filmini göstərib. Mən "Səfilləri" dəfələrlə oxumuşam, bu filmləri də həvəslə izləmişəm. Lakin "Səfillər" hara, bu filmlər hara?! Ümumiyyətlə bir-biri ilə müqayisə olunası deyil.3\nHələ də bizim ən gözəl romanlarımız, on doqquzuncu əsrin romanlarıdır. On doqquzuncu əsrdə elə romanlar yazılıb ki, onların bənzəri hələ yazılmayıb. Fransada, Rusiyada, hətta İngiltərədə yazılan romanların hələ də bənzəri yoxdur. Demək, roman uzunömürlüdür. Roman yayılır və hadisələri xırdalıqları ilə yüksək şəkildə təsvir edir, açıqlayır. Siz bu xarakteri incəsənətin başqa hansı sahəsində tapa bilərsiniz? Bu xarakter nə musiqidə, nə kinoda, nə teatrda, nə də şeirdə var. Ümumiyyətlə romanın bənzərini tapmaq mümkün deyil! Həm tərcümə olunur, həm hər yerə yayılır, həm qalır, həm də köhnəlmir.1\nİran bu qədər mədəniyyət, bu qədər dəlil və bu qədər mədəni töhfələri ilə roman yazmaya bilməz. Nəhayət, bu iş həyata keçirilməlidir. Bu günə qədər meydan boş qalmışdı və bir qrup hay-küyçü və dəyərsiz adam ... ortaya atılıb özlərini böyük yazıçı kimi qələmə verdilər. Sonra inqilaba əks yazılarını ölkədə yaymağa başladılar. Kitabı çıxmış Allah bəndələrindən birinə yüz yerdən məktub gəldi və kitabını oxuyub ləzzət aldıqlarını bildirdilər. Bir halda kı, bu kitabın bədii və s. baxımdan xeyli nöqsanları vardı. Hər halda siz bu işi görməlisiniz.1\nƏlimdə bir roman var idi. Bir neçə gün idi ki, onu vərəqləyib oxuyurdum. Altı yüz səhifəlik qalın, olduqca əyləncəli, cəzbedici və bədii baxımdan çox yüksək yazılmış kitabdır. Ancaq bizim maarifimizin tam əksinədir. Mən bir gəncin o kitabı oxumasını qətiyyən münasib görmürəm. Lakin hazırda çap olunur və böyük tirajlarla satışa buraxılır. Nə olar ki, biz yaxşı roman tapaq, təcümə edib çap edək. Həm cazibəli olsun, həm də cavanlarımızın onu oxuması iradsız olsun. 2\nHər halda, tərcümə çox önəmli məsələdir. Ancaq düşünülmüş şəkildə yerinə yetirilməlidir. Mən bu kitabları oxuduqda, düşünürdüm ki, məsələn, əgər biz tərcümə olunmuş, xüsusən də müharibəyə aid kitabları ardıcıl şəkildə yaymaq istəyiriksə, əvvəl kiçik, çox İran rəngi vurulmamış, gözəl təsvir olunmuş və yaxşı yazılmış kitablar başqa ölkələrə getməli, yayılmalı və oxunmalıdır. Bu təcrübə zehinlərdə özünə yer etdikdən sonra, başqa kitablar göndərilməlidir. Hər bir kitab digəri üçün yol açacaqdır. Bu minvalla növbə daha geniş kitablara və daha geniş xatirələrə çatmalıdır.1\nƏfsuslar olsun ki, bəzi siyasətçilərin qəsdən ixtilaflı məqamları axtarıb tapdıqları, hətta incələdikləri müşahidə olunur. Buna səbəb müsəlman cəmiyyətlərini bir-birindən ayırmaq istəyidir. Kitab müsəlman cəmiyyətləri arasında vəhdət ismarışı rolunu oynaya bilər. Çox yaxşı olar ki, İslam dünyasının dini kitablarını, İslam mütəfəkkirlərinin önəmli yazılarını fars dilinə çevirək və milli kitabxanamıza yerləşdirək. Eyni zamanda öz mütəfəkkirlərimizin, mühüm yazıçılarımızın və alimlərimizin fikirlərini digər müsəlman cəmiyyətlərinə ötürək. Beləcə, İslam cəmiyyətləri arasında vəhdət kanalı yaratmış olaq. Yəqin bilin ki, bu, mədəni və müstəmləkəçilik əleyhinə atılmış bir addım olar.2\nBiz bu nöqsanı aradan qaldırmalıyıq. Həm incəsənət xadimlərinin, yazıçıların, tədqiqatçıların və müəlliflərin, həm də kitab istehsalçılarının, naşirlərin, onları dəstəkləyən orqanların üzərinə ağır məsuliyyət düşür. 1\nAmma hər şeydən öncə çalışın, siyasi, bədii, incəsənətlə bağlı və cavanlar üçün maraqlı olan kitabları tapın. Ümumiyyətlə siz mütərcimlərdən, müəlliflərdən istəyin ki, öz tərcümələrini, seçmə əsərləri sizə versinlər və siz onları çap edin.2\nTəsəvvür edin ki, bu gün dünyada hansı məsələlərin inqilab məsələlərindən olması müəyyən olunur. Əgər biz bu məsələləri dünyaya çatdıra bilsək, inqilabın həqiqətinə daha çox diqqət yetiriləcək və inqilabın daha çox tərəfdar qazanmasına zəmin yaranacaq. Bu cür məsələləri tapmaq özü bir sənətdir. Mütaliə edərkən, kitab, jurnal və əleyhinizə yazılmış kitabları oxuyarkən dünyanın birinci dərəcəli əsas məsələlərini tapın. Müəyyən olunduqda, həmin alimlər digər alimlərin köməyi ilə bu sahədəki boşluğu doldurmaq üçün lazım olan məzmun və mətləbləri müəyyən etsinlər və toplasınlar. Sonra həmin məsələləri incəsənət xadimlərinə, rəssamlara, rejissorlara, şairlərə, yazıçılara və ssenaristlərə verərək bunlardan əsər yaratmalarını istəsinlər.3


Goygolde 29 yasli genc sirke tursusundan zeherlenib - Azadliq Xeber\nGoygolde 29 yasli genc sirke tursusundan zeherlenib\n8 Noyabr, 2017 19:59 xeber – Göygöl rayonunda 29 yaşlı gənc sirkə turşusundan zəhərlənib.\n“Report”un Qərb bürosunun məlumatına görə, hadisə rayonun Yeni Qızılca kəndində qeydə alınıb\nBelə ki, kənd sakini, 1988-ci il təvəllüdlü Şöhrət Məhərrəm oğlu Məmmədov sirkə turşusundan zəhərlənmə əlaməti ilə xəstəxanaya aparılıb. Onun vəziyyətinin orta-ağır olduğu bildirilir. Ş.Məmmədovun hansı səbəblərdən sirkə turşusu içərək özünü zəhərləməsi hələlik məlum deyil.\nYaxınları onun əsəb xəstəliyindən əziyyət çəkdiyini bildiriblər.


5 yaşlı uşağı duşa bağlayıb, işgəncə verdilər – Təfərrüat (VİDEO) - MINVAL.INFO\n5 yaşlı uşağı duşa bağlayıb, işgəncə verdilər – Təfərrüat (VİDEO)\nİsraildə 5 yaşlı uşağı duşa bağlayaraq işgəncə veriblər. Musavat.com bu barədə haberler.com-a istinadən xəbər verir.\nMəlumata görə, İsrail polisi evlərin birində duşa bağlanmış halda tapdıqları 5 yaşlı qız uşağına işgəncə verilməsi ilə bağlı məlumat yayıb.\nPolislər ətrafda yaşayan insanların şikayəti əsasında, 5 yaşlı qız uşağını İsrailin Lod bölgəsində yerləşən bir binada yerləşən mənzildə, ağır vəziyyətdə tapıblar.\nƏl və ayaqları bağlı olan qızın bədəni əziklər içində olub. Onun tapılan zaman bədəni bütünlüklə nəcis içərisində olub. Şəxsiyyəti məlum olmayan qızcığazın kimlik məlumatları ölkənin Daxili İşlər Nazirliyində də olmadığı üzə çıxıb.\nAraşdırmalar nəticəsində məlum olub ki, uşağın atasının iki arvadı var. Onun bu qadınlardan birlikdə 16 uşağı dünyaya gəlib. Hadisədə şübhəli bilinən ata və onun ikinci dəfə ailə qurduğu qadın polis tərəfindən saxlanılıb.\nÖtən həftənin çərşənbə günündə keçirilən məhkəmə prosesində uşağın anasının Küveyt vətəndaşı olduğu məlum olub. Məhkəmə tərəfindən həbsinə qərar verilən ananın ölkəyə qaçaq yollarla gəldiyi üzə çıxıb.\nSəlahiyyətli şəxslərin verdiyi açıqlamalara görə, 5 yaşlı qız uzun zamandır valideyn qayğısından uzaq olub və dəfələrlə işgəncələrə məruz qalıb. Ana və 51 yaşında olan ata “uşaq istismarı”, “müdafiəsiz uşağa işgəncə etmə” maddələri ilə azadlıqdan məhrub ediliblər. Bundan başqa, onların 2, 3 və 4 yaşında olan digər uşaqlarının bütün sənədlərinin qaydasında olduğu halda, 5 yaşlı həmin qızın heç bir sənədi olmayıb.\nDaxili İşlər Naziriliyinin əməkdaşının yerli KİV-lərə verdiyi açıqlamaya görə, cani atanın ilk arvadından 12 uşağı olub. Bundan sonra evli olduğu ilk həyat yoldaşı ölkə xaricinə qaçıb. Ardından başqa bir qadınla evlənən kişi, iki il öncə yeni həyat yoldaşına İsraildə qalmaq haqda icazə almaq üçün ölkənin müvafiq qurumlarına müraciət edib. Lakin qanunlara zidd olduğu üçün onun bu istəyi baş tutmayıb.\nPolisin bildirdiyinə görə, ata qızını duşa möhkəm bağlayaraq, evin elektrik enerjisini kəsib. Günlərlə qapısı bağlı hamamda, əlləri və ayaqları bağlı şəkildə qalan qızcığazı polislər xilas ediblər. Onların sözlərinə görə, cani ata uşağın qollarını o qədər bərk bağlayıbmış ki, ipləri kəsən zaman bir xeyli çətinlik çəkiblər.\nTarix: 2019/08/18 15:39


İranda keçirilən prezident seçkiləri başa çatdı\nİranda keçirilən prezident seçkiləri başa çatdı\nİran İslam Respublikasında keçirilən 12-ci prezident seçkiləri başa çatdı. Saat 18:00-da bütün seçki məntəqələri bağlandı və səslərin sayılması prosesinə başlanılıb.\nİranın Daxili İşlər Nazirliyinin verdiyi məlumata görə səsvermə prosesində heç bir insident və ciddi qanun pozuntuları müşahidə edilməyib. İranın böyük şəhərləri olan Tehranda, Təbrizdə, Urmiyada, İsfahanda, Şirazda seçicilərin yüksək fəallığı müşahidə edilib. Bəzi məntəqələrin qarşısında uzun növbələr yaranıb.\nİranın qanunvericiliyinə əsasən, məntəqələr bağlandıqdan sonra namizədlərin nümayəndələrinin iştirakı ilə 24 saat ərzində səslər sayılacaq və seçkilərin yekun nəticələri açıqlanacaq.\nSeçkiləri izləmək üçün xarici müşahidəçilər dəvət edilmədi. Lakin seçkiləri 42 ölkədən 570 jurnalist işıqlandırırdı. Təkcə Tehranda 31 ölkədən olan 156 mətbuat nümayəndəsi səsvermə prosesi haqqında məlumat yayırdı.\nSeçkilərdə 50 faizdən çox səs toplayan namizəd qalib olacaq. Əgər namizədlərin heç biri 50 faizdən çox səs yığa bilməsə, onda ikinci tur keçiriləcək.


Düşdüyü qəzanı lentə aldı\n28 Sentyabr 2019 13:27\nSükan arxasında olan sürücünün diqqətsizliyi, daha dəqiq desək dostları ilə internet vasitəsilə canlı bağlantı yaratması qəzaya səbəb olub. O düşdüyü qəzanı elə öz telefonun yaddaşına yazıb.\nBu dəfə də sürücünün telefonla oynaması qəzaya səbəb oldu. “Gözləyin gəlirəm, az qalıb” deyərək canlı yayımda dostlarına müraciət etdi. Qəzanın görüntüləri sosial şəbəkədə yayılıb. Kimliyi müəyyənləşdirilməyən şəxs avtomobili idarə edərkən telefonla dostları ilə canlı əlaqə yaradıb və onu gözləyən şəxslərə hazırda yolda olduğunu deyib. Hərəkət zamanı yolu çəkən sürücü elə özünün səbəb olduğu qəzanı da lentə alıb. Bir anlıq diqqətsizlik nəticəsində maşınını qarşıdakı başqa avtomobilə vurub. Hadisə ötən gün paytaxtın Heydər Əliyev prospektində qeydə alınıb.\nSon zamanlar qəza şəraitinin yaranmasına bəzi sürücülərin sükan arxasında telefonla danışması, mesaj göndərməsi, hətta planşetdən istifadə etməsi səbəb olur. Azər Allahverənov bildirir ki, bununla bağlı aidiyyatı qurumlar tədbirlər görməlidir.\nNəqliyyat vasitəsinin hərəkəti zamanı sürücünün telefonu əldə saxlamaqla ondan istifadə etməsinə görə əlli manat cərimə nəzərdə tutulub. Ölkədə avtomobil qəzaları günün səhər və axşam saatlarında, yəni daha çox pik saatlarda baş verir. Türkiyədə isə aparılan araşdırmalara görə, qəzalar daha çox yay aylarında, həftənin çərşənbə axşamı, saat 17.00-18.00 radələrində baş verir. Müşahidələrə görə, qəzalara daha çox sürət həddi səbəb olur. Manevr qaydalarının pozulması, qəzada ölüm səbəbi araşdırılarkən təhlükəsizlik kəmərinin taxılmaması, sükan arxasında mobil telefondan istifadə edilməsi, diqqəti yayındıran söhbətlərin edilməsi, qəzalara səbəb olan amillər arasındadır.\nOdur ki, “cəriməsini ödəyərik”, deyib keçməyək. Bu zaman təkcə özümüzün, yox, doğmalarımızın da həyatını təhlükəyə atmış oluruq. Təkcə telefonla danışmaq yox, ani diqqətsizlik belə həyatımız bahasına başa gələ bilər. Bu səbəbdən yollarda son dərəcə diqqətli olmağa çalışaq.


Psixi xəstə olan qonşumuz və ev yiyəsi\n13:11 11 Sentyabr 2014 1888 dəfə oxunub\nDünən mən işdə olanda qonşu blokda yaşayan psixi xəstə qadın gəlib bizim qapını döyüb. O, əslində qapını döymür, bütün gücü ilə zərbələr endirir, görəndə ki, reaksiya yoxdur, qapının dəstəyinə elə bir gəliş gəlir ki, dəstək zar-zar “ağlayır”. Evdə valideynsiz olan iki uşaq hansı hallara düşür bu olaydan, təsəvvürünüzə gətirin.\nHəm də bu ilk dəfə deyil, özü də məhz uşaqlar evdə tək olanda gəlir. Təbii ki, o, qadın bilmir evdə kim var, kim yox, sadəcə tutması tutur və öz mənzilindən çıxıb düşür qonşu qapıların canına. Qonşular artıq məsələdən çoxdan hali olduqları üçün təbii ki, ona qapı açan olmur. Dediklərinə görə, bir dəfə kimsə qapını açıb, qadın içəri soxulub və evdə sındırmadığı əşya qalmayıb. Eləsini saxlamaq qeyri-mümkündür, çox güclü olurlar. Onları yalnız məxsusi o işlə məşğul olanlar dayandıra bilər.\nDedim, ev yiyəsinə zəng eləyib məsələni danışım ona, qoy, bir əlac eləsin. Yəqin o qadının hansı mənzildə, kiminlə yaşadığını ev yiyəsi bilər. Adamlarına zəng vurub desin ki, onu bayıra buraxmasınlar. Ev yiyəsi həyəcanla məni dinləyəndən sonra “Eh, mən də qorxdum, dedim görən nə olub”-deyib etinasızlıqla əlavə etdi:\n“Qonşu blokda birinci mərtəbədə tək yaşayır həmin qadın, neçə illərdir psixi xəstədir, heç kimi də yoxdur. Uşaqlara tapşır qorxmasınlar”.\nBayaqdan psixi xəstəyə əsəbiləşmişdim, indi evini bizə kirayəyə verən bu ziyalı sayılan qadının reaksiyası mənə od qoydu. “Psixi xəstə niyə evdə tək yaşamalıdır?”, “Birdən gecənin birində elə öz mənzilinə od vurdu?”, “Niyə cəmiyyətdə bu kimi problemlər öz həllini tapmır, kimsəni düşündürmür?” kimi suallar da məni narahat etmədi. Daha doğrusu, ev yiyəsinin verdiyi reaksiya bu problemi gözümdə kiçiltdi.\nDeməli, əgər mən ona zəng vurub evdə “oboy sökülüb”, nə bilim “su kranı qırılıb” desəydim bu onun üçün dəhşətli xəbər olardı. Mənim də işim-gücüm yoxmuş kimi buna zəng vurub deyirəm ki, uşaqlar evdə tək olurlar, psixi xəstə qapını “sındırıb” onları qorxudur, bunun qarşısını necə almaq olar? Təbii ki, öz evinin əşyaları, “oboy”u onun üçün mənim uşaqlarımdan daha vacibdir.\nAxı, bizim cəmiyyətdə hələ də kirayə verən kirayə qalana təhkimçisi, qulu, daha nə bilim nəyi kimi baxır. Daha düşüncəsi çatmır özü-özünə desin:\n- A balam, adam az qala bir aylıq maaşını bu evdə qaldığı üçün mənə ödəyir. Qaldığı müddətdə bu ev onundur, orda özünün sərbəst, rahat, nəzarətsiz hiss etməyə haqqı var, çünki bunun üçün ödəniş edir, yoxsa elə ödəniş etmədən küçədə, vağzalda qalardı də.\nQonşudakı psixi xəstə barədə sən mənə xəbərdarlıq etməli idin, etməmisən, indi onun zərərsizləşdirilməsi üçün mənə yardım etməyə borclusan. Yoxsa “uşağa de qorxmasınla” məsələ bitmir axı. Uşaq artıq qorxub.\nGülməlidir hə, qlobal məsələdən xırdaçılığa keçdim? Hansı hal daha təhlükəlidir – psixi xəstənin binada bir evdə tək-tənha, nəzarətsiz yaşaması, yoxsa ev sahiblərinin kirayəşinlərə ikinci dərəcəli adammış kimi baxmaları?


Kentucky Derby Longshot Picks - Sainthood üçün Oran, Gizli Stash; Sizə böyük pul qazana biləcək daha çox at\nSaat, şənbə günü Kentukki ştatının Louisville şəhərindəki Churchill Downs -da 147 -ci Kentucky Derbisinin qaçışına yaxınlaşdıqca, diqqət mərkəzində bu ilki sevilən Essential Quality dayandı. Lakin, +5000 və ya daha çox əmsallı atlar, 2005 -ci ildən bəri üç dəfə qalibiyyət dairəsinə çatdı və Country Horse +6500 bahis olaraq bağlanarkən bu uğuru cəmi iki il əldə etdi.\nBu il üçün Roses üçün Rəqs əvvəl +5000 siyahısında altı atlar ilə, idman bahisçilər üçün çox dəyər bahis variantları var. Budur Kentucky Derby-nin dibinin necə formalaşdığına və şənbə günü keçiriləcək yarışda sürpriz etmək üçün ən yaxşı şansa sahib olan uzun çəkilişlərə.\nAt Vəzifə Vəzifəsi TVG-də şans\nƏsas keyfiyyət 14 +200\nDünya sənin 15 +500\nMəlum Gündəm 1 +600\nHot Rod Charlie 9 +800\nYüksək motivasiyalı 17 +1000\nMədinə Ruhu 8 +1500\nGecə yarısı Bourbon 10 +2000\nDinamik biri 11 +2000\nKral Fury 16 +2000\nEy Besos 6 +2000\nSuper fond 18 +2000\nBurbonik 20 +3000\nŞorba və Sandviç 19 +3000\nKral kimi 2 +5000\nBrooklyn Güclü 3 +5000\nMüqəddəslik 5 +5000\nGizli Saxlama 13 +5000\n30 aprel tarixinə olan nisbət\nİçəridən başlayan uzun çəkilişlər\nOnlayn Kentucky Derby mərc oyunlarında +5000 uzun çəkmə kimi göstərilən altı at arasında dördü dəmiryolu yaxınlığındakı post mövqelərinə çəkildi. Kral kimi Brooklyn Strong 3-də, Keepmeinmind 4-də və Sainthood 5-də No 2 postundan başlayacaq.\nKentucky Derby post postları bitdi.\nMəlum Gündəm 1-i çəkdi və dəmir yolu içərisinə qoyulmaması üçün bir çox qapı sürətinə ehtiyac duyacaq\n2 bazar lideri, Essential Quality & Rock Your World, 14 və 15👀 -də yazı çəkilişlərinə üstünlük verdi\nGüllər üçün qaçış aktivdir🌹#KyDerby pic.twitter.com/gvWvxHD3ud\n- Grant James Thomas (@Grant_Some92) 27 aprel 2021\nÇöldə 14 nömrəli yarışa sevilən Essential Quality ilə, dəmiryolun yaxınlığında başlayan dörd uzunluqda təzyiq olacaq, əgər əsəbi vəziyyətdən çıxmaq şansından istifadə etmək istəsələr. Bu ssenari Brooklyn Strong üçün yaxşı heç nə vəd etmir. Üç yaşında olan gelding, son üç səfərindən ikisində qələbə qazandığını söylədi, lakin son iki yarışında qapıdan partlayıcı çıxmaqdan çox uzaq idi.\nBudur, Wood Memorial ən azı bir şey idi. Brooklyn Strong dəmiryolunda şanssızdı, amma bunun 65.000 dollarlıq iddiaçı olduğunu gördükdən sonra bağışlanardınız.\n- Ashley Crowe (@ACrowe91) 3 aprel 2021\nYavaş bir başlanğıc, iki həftə əvvəl Wood Memorialdakı son gəzintisində xüsusilə baha başa gəldi, burada beşinci yerə çıxmaq üçün addımlamaqda çətinlik çəkdi. Daniel Velazquez tərəfindən yetişdirilən atın keçən dekabr ayında Remsen Stakes-də qələbə qazanmaq üçün böyük bir bağlanış qaçışına ehtiyacı vardı.\nTəcrübəli Dağdan faydalanan müqəddəslik\nƏksinə, Sainthood, idman bahisçiləri üçün ehtimalları daha da aşağı qiymətləndirmək üçün maraqlı bir seçim olaraq ortaya çıxdı. Todd Pletcher tərəfindən yetişdirilən eşik bu günə qədər keçirdiyi tək pay yarışında heyran qaldı. Sainthood, Mart ayında Jeff Ruby Steaks-də sürətli bir başlanğıcdan zövq aldı və eyni zamanda Turfway Parkdakı kir pistində davamlı olaraq ikinci bir finişə qədər güclü qaçma qabiliyyətini nümayiş etdirdi.\nSAINTHOOD (Mshawish-Limon Qəhrəmanı, Lemon Drop Kid) @ChurchillDowns-da bu AM-də təhsil almaq üçün yola düşür.\n@PletcherRacing stajçısı 3 saniyədən birini 2 saniyə ilə qazandı-ən son 3/27-də Turfway-də G3 Jeff Ruby Steaks-də ikinci yerin sahibi olmaqdır.#KentuckyDerby pic.twitter.com/jfaVSNGpYK\n- Barbara Livingston (@DRFLivingston) 18 aprel 2021\nPistdəki bu qədər məhdud təcrübə ilə Sainthood, +5000 bahis olaraq qalibin dairəsinə çatmaq üçün riskli bir seçimdir. Bununla birlikdə, Pletcher, Kentucky Derby'sində 2010 -cu ildə +1500 bahis olaraq qalib gələn Super Saver da daxil olmaqla əvvəlki iki qalibini istehsal etdiyi möhkəm bir rekorda sahibdir. Əlavə olaraq, jokey Corey Lanerie, Churchill Downs üçün qərib deyil. 2017 Kentucky Derby-də Lee-yə baxaraq ikinci yeri bitirmək də daxil olmaqla davamlı bir uğur qazandı.\nGizli saklama üçün ən yaxşı mərc\nDəyər bahis seçimləri xaricdə də var, xüsusən də 13 nömrədə başlayacaq olan Hidden Stash ilə. Victoria Oliver tərəfindən hazırlanan üç yaşlı atı, hələ də bahis yarışında qalib gəlmək iddiasında deyil, lakin yaxşı yer tutmuşdur şənbə günü başlıqları oğurlamaq. Gizli Stash, Tampa Bay Derbisində ikinci yerə qədər həyəcan verici bir qaçışda partlayıcı bağlama qabiliyyətini nümayiş etdirdi.\n🇺🇸ABŞ (Tampa Bay Downs) 6/3/2021: (GR.2) Helium (Ironicus / Thundering Emilea By Thunder Gulch)\nLambholm Derbisini qazandı\n3 yaşlı uşaqlar\nO: DJ Stable LLC\n2-ci: Gizli Stash\n3-cü: Moonlite Strike 4-\nSərhədsiz Onur 5-ci: Xəyalların Kralı pic.twitter.com/S8u0qiNkrs\n- Naheez Ahırlar مربط نحيز (ظفار) (@musallamqatan) 6 Mart 2021\nBlue Grass Stakes -də sonuncu dəfə dəmiryoluna çıxarkən mübarizə apararkən, gözəl bir şəkildə sağaldı və hörmətli dördüncü yeri tutdu. Skeptiklər, Tampa Körfəzindəki Gizli Zibili saxlayan başqa bir uzunmüddətli Helium olduğuna işarə edə bilərlər. Ancaq çöldə əlverişli post mövqeyi, proqnozda yaxşı hava şəraiti və dözümlülük nümayiş etdirmək üçün başqa bir şans ilə Hidden Stash, builki Kentukki Derbisində hamısını qazanmağın ən uzun nöqtəsi kimi seçilir.\nSeçimlər: Qazanmaq üçün Gizli Stash (+5000); Göstərmək üçün müqəddəslik\nThanatophobia haqqında bilməli olduğunuz hər şey